text:
ULUTAGA NI VULI 3
E Vakacaucautaki Jiova kei Karisito na iSoqosoqo Levu
“E vakabulai keimami na neimami Kalou e dabe tiko ena idabedabe vakaturaga, na Lami tale ga.”—VKTA. 7:10.
SERE 14 Lagita na Tui Vou kei Vuravura
KA ENA VULICI *
1. Na cava e yaco ni rogoca e dua na cauravou na ivunau ena 1935?
ENA 1926, e papitaiso kina e dua na cauravou yabaki 18. Erau Gonevuli ni iVolatabu na nona itubutubu, na yaca era kilai kina na iVakadinadina i Jiova ena gauna ya. E tolu na luvedrau tagane, e rua na yalewa. Erau tuberi ratou na gone me ratou qaravi Jiova, me ratou vakatotomuri Karisito. Me vakataki ira ga na Gonevuli ni iVolatabu ena gauna ya, e dau vakayagataka e veiyabaki na cauravou qori na madrai kei na waini ena iVakayakavi ni Turaga. Ia e veisautaka na nona rai e dua na ivunau guiguilecavi dredre ena 1935, e kena ulutaga “The Great Multitude” (Na iSoqosoqo Levu). E vunau kina o J. F. Rutherford ena soqo e vakayacori e Washington, D.C., Merika. Na cava e vakatakilai ena soqo qori?
2. Na ka dina marautaki cava e vakamacalataki ena ivunau nei Brother Rutherford?
2 E vakamacalataka o Brother Rutherford na lewe ni “isoqosoqo levu” e tukuni ena Vakatakila 7:9. E dau nanumi tu nira ikarua ni iwasewase mera bula i lomalagi, era sega ni yalodina sara me vakataki ira na lumuti. E vakamacalataka mai na iVolatabu o Brother Rutherford nira sega ni digitaki na lewe ni isoqosoqo levu mera lai bula i lomalagi. Ia era lewe ga ni so tale na sipi * i Karisito era na bula sivia na “veivakararawataki levu,” mera bula tawamudu e vuravura. (Vkta. 7:14) E yalataka o Jisu: “Eso tale na sipi era noqu era sega ni tiko ena bai qo au na kauti ira tale ga mai, era na rogoca na domoqu, ena qai dua ga na qelenisipi, dua ga na kena ivakatawa.” (Joni 10:16) Qo o ira na tamata yalodina i Jiova, era nuitaka na bula tawamudu ena Parataisi e vuravura. (Maciu 25:31-33, 46) Na kilaka vou qori e veisautaka sara ga na nodra bula e levu na tamata i Jiova, wili kina na tacida yabaki 18 qori. Ena sala cava?—Same 97:11; Vkai. 4:18.
LEVU ERA VEISAU ENA KILAKA VOU
3-4. Ena soqo ni 1935, cava era liaca e levu me baleta na nodra inuinui? Na vuna?
3 E guiguilecavi dredre na soqo qori ni kerei ira na vakarorogo o koya e vunau: “O kemuni kece na vakanamata ena bula tawamudu e vuravura, oni rawa ni tucake mada?” Era tiko ena soqo qori e rauta ni 20,000. E tukuna e dua na tacida tagane nira tucake e sivia ni veimama na kedra iwiliwili. Sa qai kacivaka o Brother Rutherford: “Raica! Na isoqosoqo levu!” E rogo mai na kaila ni marau. Era liaca o ira na tucake nira sega ni digitaki mera lai bula i lomalagi. Era kila nira sega ni lumuti ena yalo tabu. Ena siga tarava ni soqo, era papitaiso e 840 mera iVakadinadina i Jiova, e levu era lewe ni so tale na sipi.
4 Tekivu mai na siga qori, e sega tale ni qai vakayagataka na madrai kei na waini ena iVakayakavi ni Turaga na cauravou ya kei na vica tale na udolu na tacida. E levu era duavata kei na ka e tukuna e dua na tacida tagane yalomalumalumu: “Au se vakayagataka ga na madrai kei na waini ena iVakananumi ni 1935, au sa qai kila niu sega ni lumuti ena yalo tabu i Jiova meu bula i lomalagi. Ia au vakanamata ga meu bula tawamudu e vuravura, meu veivuke ena kena veisautaki me parataisi.” (Roma 8:16, 17; 2 Kor. 1:21, 22) Tekivu ena gauna qori, e tubu tiko ga na kedra iwiliwili na isoqosoqo levu, ra qai cakacaka vata kei ira na ivovo ni lumuti. *
5. Na cava nona rai o Jiova me baleti ira na sega tale ni vakayagataka na madrai kei na waini?
5 Na cava nona rai o Jiova me baleti ira na sega tale ni vakayagataka na madrai kei na waini ena iVakananumi ni oti na 1935? Vakacava ke dua na tacida papitaiso nikua e vakayagataka na madrai kei na waini ena iVakayakavi ni Turaga, ia e qai liaca ni sega ni lumuti? (1 Kor. 11:28) Eso era vakayagataka na madrai kei na waini ni sega ni matata vei ira na nodra inuinui. Ke ra yalomalumalumu qai kila nira cala, ra sega tale ni vakayagataka, ra qai qaravi Jiova tiko ga ena yalodina, ena vakadonui ira o Jiova mera lewe ni so tale na sipi. E macala nira sega ni vakayagataka na madrai kei na waini, ia era na tiko ena iVakananumi. Na vuna? Nira vakavinavinakataka na ka e cakava o Jiova kei Jisu ena vukudra.
NA INUINUI TOTOKA
6. Na cava e vakarota o Jisu me ratou cakava na agilosi?
6 Me vaka ni sa voleka sara na veivakararawataki levu, e vinaka meda Vakatakila wase 7 me baleti ira na lotu vaKarisito lumuti, kei na isoqosoqo levu ni so tale na sipi. E vakaroti ratou na agilosi o Jisu, me ratou tarova tu na va na cagi ni veivakarusai. Eratou na tarova tiko qori me yacova nira dregati kece na lotu vaKarisito lumuti, ya nona vakadonui ira o Jiova. (Vkta. 7:1-4) Era na vakaicovitaki nira yalodina. Ena sala cava? Era na veiliutaki kei Karisito e lomalagi mera tui, mera bete tale ga. (Vkta. 20:6) Era nanamaki tu na vuvale ni Kalou mai lomalagi ena nodra vakaicovitaki na le 144,000 na lumuti mera lai bula i lomalagi.veivosakitaka na ka e tukuni ena
7. Me vaka e tukuni ena Vakatakila 7:9, 10, o cei e raivotutaka o Joni? Na cava era cakava tiko? (Raica na iyaloyalo ena waqana.)
7 Ni vakamacalataka oti o Joni na le 144,000 na tui kei na bete, e raica e dua tale na ka marautaki. Na cava ya? E dua na “isoqosoqo levu” era bula sivia na Amaketoni. Era lewe levu sara na isoqosoqo levu mai vei ira na lumuti. E sega ni cavuti na kedra iwiliwili. (Wilika Vakatakila 7:9, 10.) Era ‘vakaisulu balavu vulavula,’ qori e dusia nira sega ni ‘tauvi duka’ ena vuravura i Setani, era yalodina tiko ga vua na Kalou kei Karisito. (Jeme. 1:27) Era kailavaka ni vakabulai ira o Jiova kei Jisu na Lami ni Kalou. Era taura tale ga na taba ni niuniu, e dusia nira marautaka nona digitaki o Jisu me Tui lumuti i Jiova.—Vakatauvatana Joni 12:12, 13.
8. Na cava eda vulica ena Vakatakila 7:11, 12 me baleta na vuvale i Jiova mai lomalagi?
8 Wilika Vakatakila 7:11, 12. Na cava e yaco mai lomalagi? E raica o Joni nira marau na vuvale i Jiova mai lomalagi nira vakacaucautaki koya na isoqosoqo levu. Era na marau gona na vuvale i Jiova mai lomalagi ni sa vakayacori na raivotu qo ena nodra bula sivia na veivakararawataki levu na isoqosoqo levu.
9. Me vaka e tukuni ena Vakatakila 7:13-15, na cava era cakava tiko ena gauna qo na isoqosoqo levu?
9 Wilika Vakatakila 7:13-15. E vola o Joni ni o ira na isoqosoqo levu “era savata na nodra isulu balavu ra qai vakavulavulataka ena dra ni Lami.” E kena ibalebale ni savasava na nodra lewaeloma, e vakadonui ira tale ga o Jiova. (Aisea 1:18) Era lotu vaKarisito yalayala, papitaiso. Era vakaraitaka na dei ni nodra vakabauta na isoro i Jisu, era veiwekani voleka tale ga kei Jiova. (Joni 3:36; 1 Pita 3:21) Era vakadonui gona mera tiko ena mata ni idabedabe vakaturaga ni Kalou, ena nodra “veiqaravi tabu ena siga kei na bogi” ena lomanibai ni valenisoro vakayalo e vuravura. Era gumatua tiko ena gauna qo ena nodra vakaitavi vakalevu ena vunautaki ni Matanitu ni Kalou kei na veivakatisaipelitaki. Na vuna? Nira vakaliuca na Matanitu ni Kalou.—Maciu 6:33; 24:14; 28:19, 20.
10. Na cava era nuidei kina na lewe ni isoqosoqo levu? Na yalayala cava era na raica ni vakayacori?
10 Era nuidei na lewe ni isoqosoqo levu era bula sivia na veivakararawataki levu ni na karoni ira tiko ga na Kalou. Na vuna? “O koya e dabe tiko ena idabedabe vakaturaga ena qai tevuka vei ira na nona valelaca.” Sa na qai vakayacori na yalayala era nuitaka tu na so tale na sipi: “Ena qusia tani tale ga [na Kalou] na wainimata kece mai na matadra, sa na sega tale na mate, na lolosi, na tagiyaso, kei na mosi.”—Vkta. 21:3, 4.
11-12. (a) Me vaka e tukuni ena Vakatakila 7:16, 17, era na vakalougatataki vakacava na lewe ni isoqosoqo levu? (b) Cava era rawa ni cakava ena iVakananumi na so tale na sipi? Na vuna?
Vakatakila 7:16, 17. Eso na tamata i Jiova ena gauna qo era sotava na leqa ni kakana ena vuku ni dredre vakailavo, se na revurevu ni tikoyavavala kei na ivalu. So tale era vesu ena vuku ni nodra vakabauta. Ia e dua na ka era marautaka na lewe ni isoqosoqo levu. Na cava ya? Era kila ni na sautu na kedra kakana vakayago kei na kakana vakayalo nira bula sivia na vakarusai ni vuravura ca qo. Ni vakarusai na vuravura i Setani, era na sega ni vakaleqai na lewe ni isoqosoqo levu ena “katakata warumisa” ni cudru i Jiova ena tau vei ira na veimatanitu. Ni cava na veivakararawataki levu, o Jisu ena tuberi ira na bula e vuravura ina “wai ni bula [tawamudu].” Vakasamataka mada qori, na totoka ni nodra inuinui na isoqosoqo levu. Era na rairai sega ni mate ni vakatauvatani kei na bilioni era bula e vuravura!—Joni 11:26.11 Wilika
12 Era vakavinavinaka vei Jiova kei Jisu na so tale na sipi ena totoka ni nodra inuinui! Era sega ni digitaki mera lai bula i lomalagi, ia o Jiova e lomani ira me vaka ga na nona lomani ira na lumuti. E rawa nira vakacaucautaka na Kalou kei Karisito na rua na ilawalawa qo. Dua na sala era cakava kina qori nira tiko ena iVakayakavi ni Turaga.
VEIVAKACAUCAUTAKI MAI VU NI LOMAMU ENA IVAKANANUMI
13-14. Na cava meda tiko kece kina ena iVakananumi ni mate i Karisito?
13 Ni laurai na kedra iwiliwili na tiko ena iVakananumi e veiyasa i vuravura ena vica na yabaki sa oti, e lailai sara era vakayagataka na madrai kei na waini. Ena levu gona na ivavakoso, e sega sara ga ni dua e vakayagataka na madrai kei na waini. Kena ibalebale, e dua na iwiliwili levu era tiko ena iVakananumi era nuitaka na bula e vuravura. Ia na cava era tiko kina ena iVakayakavi ni Turaga? E vaka ga noda tiko ena nona vakamau e dua na noda itokani. Eda tiko ena vakamau nida lomani rau na veiwatini, eda via tokoni rau. Era tiko gona ena iVakananumi na so tale na sipi nira lomaniKarisito kei ira na lumuti, era via vakaraitaka tale ga na nodra veitokoni. Dua tale na vuna era tiko kina ena soqo qori, ya mera vakaraitaka nodra vakavinavinakataka na isoro i Jisu e rawati kina na bula tawamudu e vuravura.
14 Era tiko tale ga ena iVakananumi na so tale na sipi mera talairawarawa ena ivakaro i Jisu. Ni tauyavutaka o Jisu na iVakayakavi ni Turaga kei ratou na nona yapositolo yalodina, e tukuna vei ratou: “Dou cakava tiko ga qo mo dou vakananumi au kina.” (1 Kor. 11:23-26) Era na tiko gona ena iVakayakavi ni Turaga na so tale na sipi me yacova nira lako kece i lomalagi na lumuti. Era sureta mada ga e levu tale mera tiko tale ga ena iVakananumi.
15. Eda na vakacaucautaka vakacava na Kalou kei Karisito ena iVakananumi?
15 Nida tiko ena iVakananumi, eda rawa ni vakacaucautaka na Kalou kei Karisito ena sere kei na masu. Na ulutaga ni vunau ena yabaki qo “Vakavinavinakataka na Veika sa Cakava ena Vukumu na Kalou kei Karisito!” Eda na vakavinavinakataka kina vakalevu na ka e cakava o Jiova kei Karisito. Ni veisoliyaki na madrai kei na waini, eda na vakasamataka na kena ibalebale, na yago kei na dra i Jisu. Eda na vakasamataka nona soli Luvena o Jiova me mate ena vukuda me rawa nida bula. (Maciu 20:28) Era na sega gona ni via calata na iVakananumi o ira kece na lomana na Tamada vakalomalagi kei na Luvena.
VAKAVINAVINAKATAKI JIOVA NI VAKARAUTAKA NA NOMU INUINUI
16. Era tautauvata vakacava na lumuti kei na so tale na sipi?
16 Na Kalou e mareqeti ira na lumuti kei na so tale na sipi. E lomani ira vakatautauvata na rua na ilawalawa qori. E tautauvata ga na ivoli e vakarautaka me baleti ira na lumuti kei na so tale na sipi, ya na bula i luvena lomani. E duidui ga na nodrau inuinui na rua na ilawalawa qo. E vinakati mera yalodina kece vua na Kalou kei Karisito. (Same 31:23) Meda nanuma tiko ni rawa ni dusimaki keda kece na yalo tabu. Kena ibalebale o Jiova e solia vei keda yadua na nona yalo tabu me vakatau ena keda ituvaki, se da lumuti se so tale na sipi.
17. Na cava era vakanamata kina na ivovo ni lumuti?
17 Era sega ni sucu kaya na lotu vaKarisito lumuti na inuinui ni bula i lomalagi. Na Kalou sara ga e tugana e lomadra na inuinui qori. Era na vakasamataka, masulaka ra qai nanamaki Fpai. 3:20, 21; 1 Joni 3:2) Ia era vakanamata mera sotavi Jiova, Jisu, ira na agilosi, kei ira na vo ni lumuti, mera lai duavata ena Matanitu vakalomalagi.mera vakaicovitaki i lomalagi. Era sega mada ga ni kila ena vakacava tu na yagodra nira sa kabula vakayalo. (
18. Na cava era nanamaki tu kina na so tale na sipi?
18 Era mareqeta na so tale na sipi na inuinui mera bula tawamudu e vuravura, na ka era vinakata tu na tamata kece. (Dauv. 3:11) Era nanamaki tu ina gauna mera veivuke ena kena veisautaki na vuravura me parataisi. Era na dui tara kina na nodra vale, tea na kedra kakana, susugi luvedra tale ga mera bulabula vinaka. (Aisea 65:21-23) Era vakanamata tale ga mera gade ena veiyasa i vuravura, mera marautaka na kena veiulunivanua, veikau, kei na wasawasa, mera vulica na ka kece e bulia o Jiova. Koya e bibi sara, era marau nira sa na qai veivolekati ga vakalevu kei Jiova, ena dei tale ga na nodra veiwekani kei koya.
19. Na cava eda rawa ni cakava ena iVakananumi? Cava na tikinisiga ni iVakananumi ena yabaki qo?
19 E vakarautaka o Jiova na inuinui totoka se bera mai vei ira yadua na nona dauveiqaravi yalayala. (Jere. 29:11) Na iVakananumi ni nona mate o Karisito, e gauna vinaka vei keda kece meda vakacaucautaka kina na Kalou kei Karisito, ena ka erau cakava ena vukuda meda rawata kina na bula tawamudu. E macala ni iVakananumi e soqoni bibi duadua vei keda na lotu vaKarisito dina. Ena yabaki qo, ena vakayacori tiko ni dromu na siga ena Vakarauwai na ika27 ni Maji, 2021. Ena veivanua e sega ni vakatabui kina na noda cakacaka, e rawa nira tiko ena soqo qo e dua na iwiliwili levu. Eso tale era na tiko ena soqo nira tusaqati mada ga. Eso tale era na vakananuma na soqo qo e valeniveivesu. Ni rai tiko mai o Jiova, o Jisu, kei na vuvale vakalomalagi, meda marautaka mada ga na iVakananumi na ivavakoso kece, iwasewase lalai, kei keda yadua!
SERE 150 Vakasaqara na Kalou Mo Bula
^ para. 5 E siga bibi vei keda na iVakadinadina i Jiova na ika27 ni Maji, 2021. Ena yakavi qori, eda na vakananuma kina na mate i Karisito. Levu era tiko ena soqo qori era lewe ni ‘so tale na sipi’ a cavuta o Jisu. Na ka dina marautaki cava e vakatakilai ena 1935 me baleti ira? Na cava era vakanamata kina na so tale na sipi ni oti na veivakararawataki levu? Era na vakacaucautaka vakacava na Kalou kei Karisito nira tiko ena iVakananumi?
^ para. 2 IVAKAMACALA NI VOSA: O ira na so tale na sipi era kumuni ena iotioti ni veisiga. Era muri Karisito ra qai vakanamata mera bula tawamudu e vuravura. Na isoqosoqo levu era lewe tale ga ni so tale na sipi, era bula tiko ni lewa na kawatamata o Karisito ena veivakararawataki levu, ra qai bula sivia na veivakararawataki levu.
^ para. 4 IVAKAMACALA NI VOSA: Na matavosa “ivovo ni lumuti” e dusi ira na lumuti era se bula tiko e vuravura, era dau vakayagataka na madrai kei na waini ena iVakayakavi ni Turaga.


c: text/html

text:
Noveba 14-20
Dauvunau 1-6
Sere 66 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
‘Marautaka na Nomu Cakacaka Kaukaua Kece’: (10 min.)
[Saravi na vidio Na iKau ni Dauvunau.]
Dvu 3:12, 13—E isolisoli ni Kalou meda marautaka noda cakacaka vakaukaua (w15 1/2 4–6)
Dvu 4:6—Me tiko na rai donu me baleta na cakacaka (w15 1/2 6 ¶3-5)
-
Vakekeli ena Vosa ni Kalou: (8 min.)
Dvu 2:10, 11—Na cava e vakadinadinataka o Solomoni me baleta na taukeni ni iyau? (w08 15/4 22 ¶9-10)
Dvu 3:16, 17—Meda raica vakacava na veika tawadodonu e yaco tiko e vuravura? (w06 1/11 14 ¶9)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: (Me kua ni sivia na 4 na miniti) Dvu 1:1-18
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) wp16.6 waqana
—Solia e dua na card ni JW.ORG.
Veisikovi Lesu: (Me kua ni sivia na 4 na miniti) wp16.6 waqana
—Wilika e dua na tikinivolatabu mai na talevoni.
Vuli iVolatabu: (Me kua ni sivia na 6 na miniti) bh 22-23 ¶11-12—Sureti koya ena soqoni.
NODA BULA VAKARISITO
Sere 140
“Sala me Vakayagataki Kina na iVola—Na Cava Eda na Vulica ena iVolatabu?”: (15 min.) Mera vakaitavi na vakarorogo. Oti me saravi na vidio qai vakaraitaki na iwasewase ni Vuli iVolatabu ni vakayagataki na Ka Dina 4 ena tabana 115 ni ivola Na Cava Eda na Vulica.
Vuli iVolatabu ni iVavakoso: (30 min.) kr wase 4 ¶1-6, kei na kato “Na iBalebale ni Yaca ni Kalou”
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 112 kei na Masu

robotstxt: allowed

filter: keep


text:
Daunivakatagi kei ira na daulagasere ena vale ni Kalou (1-31)
25 E wasea tale ga o Tevita kei ira na liutaka na iwasewase ni veiqaravi eso na tagane na luvei Esafa, Imani, kei Jitucuni+ mera parofisai nira vakayagataka na api, na ivakatagi vakawa,+ kei na sibali.+ Qo o ira na lesi mera veiqaravi,2 o ratou na tagane na luvei Esafa: o Sakuri, o Josefa, o Necanaia, kei Asarela, o ira na luvei Esafa era muria na veidusimaki nei Esafa, e dau parofisai ena veidusimaki ni tui.3 O Jitucuni,+ o ratou na tagane na luvei Jitucuni o Kitalaia, o Siri, o Jeseia, o Semeai, o Esapaia, kei Maticaia,+ eratou le ono, e dusimaki ratou o Jitucuni na tamadratou, e parofisai ena api me vakavinavinaka, me vakacaucautaki Jiova.+4 O Imani,+ o ratou na tagane na luvei Imani: o Pukaia, o Matanaia, o Usieli, o Sipueli, o Jirimoci, o Enanaia, o Ananai, o Iliaca, o Kitaliti, o Romamiti-eseri, o Josipikasa, o Maloci, o Ociri, kei Mesioci.5 Qo kece o ira na tagane na luvei Imani, na raivotu ni tui ena ka me baleta na Kalou dina me vakalagilagi kina,* mani solia na Kalou dina vei Imani e 14 na luvena tagane kei na 3 na luvena yalewa.6 E dusimaki ira kece na tamadra ena lagasere ena vale i Jiova nira vakayagataka na sibali, na ivakatagi vakawa kei na api+ mera veiqaravi ena vale ni Kalou dina.Na tui e dusimaki Esafa, Jitucuni, kei Imani.7 Na kedra iwiliwili kei ira na tacidra era vakavulici mera sere vei Jiova, era kenadau kece, era le 288.8 Era mani vakawirimadigitaka+ na nodra itavi, e tautauvata ga o koya e lailai kei koya e levu, o koya e kenadau kei koya e vuli.9 Na imatai ni madigi e dusi Josefa+ na luvei Esafa, na ikarua vei Kitalaia+ (o koya, o ratou na tacina, kei ratou na luvena tagane era le 12),10 na ikatolu vei Sakuri,+ o ratou na luvena tagane, kei ratou na tacina eratou le 12,11 na ikava vei Iseri, o ratou na luvena tagane, kei ratou na tacina eratou le 12,12 na ikalima vei Necanaia,+ o ratou na luvena tagane, kei ratou na tacina eratou le 12,13 na ikaono vei Pukaia, o ratou na luvena tagane, kei ratou na tacina eratou le 12,14 na ikavitu vei Jisarela, o ratou na luvena tagane, kei ratou na tacina eratou le 12,15 na ikawalu vei Jeseia, o ratou na luvena tagane, kei ratou na tacina eratou le 12,16 na ikaciwa vei Matanaia, o ratou na luvena tagane, kei ratou na tacina eratou le 12,17 na ikatini vei Semeai, o ratou na luvena tagane, kei ratou na tacina eratou le 12,18 na ika11 vei Esareli, o ratou na luvena tagane, kei ratou na tacina eratou le 12,19 na ika12 vei Esapaia, o ratou na luvena tagane, kei ratou na tacina eratou le 12,20 na ika13 vei Supaeli,+ o ratou na luvena tagane, kei ratou na tacina eratou le 12,21 na ika14 vei Maticaia, o ratou na luvena tagane, kei ratou na tacina eratou le 12,22 na ika15 vei Jirimoce, o ratou na luvena tagane, kei ratou na tacina eratou le 12,23 na ika16 vei Enanaia, o ratou na luvena tagane, kei ratou na tacina eratou le 12,24 na ika17 vei Josipikasa, o ratou na luvena tagane, kei ratou na tacina eratou le 12,25 na ika18 vei Ananai, o ratou na luvena tagane, kei ratou na tacina eratou le 12,26 na ika19 vei Maloci, o ratou na luvena tagane, kei ratou na tacina eratou le 12,27 na ika20 vei Iliaca, o ratou na luvena tagane, kei ratou na tacina eratou le 12,28 na ika21 vei Ociri, o ratou na luvena tagane, kei ratou na tacina eratou le 12,29 na ika22 vei Kitaliti,+ o ratou na luvena tagane, kei ratou na tacina eratou le 12,30 na ika23 vei Mesioci,+ o ratou na luvena tagane, kei ratou na tacina eratou le 12,31 na ika24 vei Romamiti-eseri,+ o ratou na luvena tagane, kei ratou na tacina eratou le 12.


text:
Jeremaia
Chapter 42
Era sa qai toro mai na kavetani kecega ni valu, kei Joenani na luve i Karea, kei Jisanaia na luve i Osaia, kei ira na tamata kecega, na tamata wale kei ira talega na turaga
2 A ra sa tukuna vei Jeremaia na parofita, "Me vinaka mada na neimami vakamamasu e matamu, ia mo masulaki keimami vei Jiova na nomu Kalou, io oi keimami kecega oqo sa vo tiko; (ni o sa raici keimami ka lewe lailai sa vo vei ira na lewe vuqa),
3 "Ka me vakatakila vei keimami o Jiova na nomu Kalou na sala me keimami lako kina, kei na ka me keimami cakava."
4 Sa qai tukuna vei ira o Jeremaia na parofita, "Au sa rogoci kemudou; raica, au sa vakamasuti Jiova na nomudou Kalou me vaka na nomudou vosa; ia au na tukuna yani vei kemudou na ka kecega ena tukuna mai o Jiova vei kemudou; au na sega ni vunia e dua na ka mai vei kemudou."
5 Era sa qai tukuna vei Jeremaia, "Me qai vakayacora vei keimami o Jiova na lewa dina ka dodonu, kevaka keimami sa sega ni cakava na ka kecega ena talai iko kina vei keimami o Jiova na nomu Kalou.
6 "Se vinaka, se ca ga, keimami na vakarorogo kina vosa i Jiova na noda Kalou o koya keimami sa talai iko vua; me vinaka kina oi keimami ni keimami sa vakarorogo kina vosa i Jiova na noda Kalou."
7 Sa bogi tini sa qai yaco mai na vosa i Jiova vei Jeremaia.
8 Ka sa kacivi Joenani na luve i Karea, kei ira kece na Kavetani ni valu era tiko vata tukuna, kei ira na tamata kecega, na tamata lalai kei ira na turaga,
9 Ka sa tukuna vei ira o koya, "Sa tukuna vakaoqo o Jiova, na Kalou ni Isireli, o Koya dou sa talai au Vua me'u tauca vei Koya na nomudou vakamamasu:
10 'Kevaka dou na tiko dina ga e na vanua oqo, Au na qai tarai kemudou cake, ka sega ni talaraki kemudou sobu, Au na tei kemudou, ka sega ni cavuti kemudou cake: Ni'u sa veivutuni e na vuku ni ca ka'u sa cakava vei kemudou.
11 'Dou kakua ni reevaki tui Papiloni, o koya dou sa rerevaka tiko; dou kakua ni rerevaki koya,' sa tukuna o Jiova: 'Ni'u sa tiko vata kei kemudou Me'u vakabulai kemudou, io Me'u kaliraki kemudou mai na ligana.
12 'Ia ka'u na yalololoma vei kemudou, me yalololoma talega vei kemudou o koya, ka vakalesui kemudou kina nomudou vanua.'
13 "Ia kevaka dou sa tukuna, 'Keimami na sega ni tiko e na vanua oqo,' ka dou sa bese kina ni vakarorogo kina vosa i Jiova na nomudou Kalou,
14 "Ka vaka, 'E segai; keimami na lako ga ki na vanua o Ijipita keimami na sega ni raica kina nai valu, se rogoca na domo ni davui, se keimami mate e na via kana, io keimami na la'ki tiko ga ki kea'—
15 "Mo dou rogoca mada kina na vosa i Jiova, Oi kemudou na kena vo ni Juta: Sa tukuna vakaoqo o Jiova ni lewe vuqa, 'Na Kalou ni Isireli; Kevaka dou sa guta sara mo dou lako ki Ijipita, ka sa la'ki tiko vulagi kikea,
16 'Ena qai yacovi kemudou kina nai seleiwau dou sa rerevaka, kei na viakana, dou sa rerevaka, ena cicimuri kemudou ki Ijipita; ka dou na mate mai kea.
17 'Ia ena yaco vakakina vei ira kece na tamata era sa gu sara me ra lako ki Ijipita me tiko kina, era na mate ga e nai seleiwau, kei na viakana, kei na mate veiveitauvi: ena sega talega e dua vei ira me vo se me dro tani mai na ca Ka'u na vakayacora vei ira.'
18 "Ni sa tukuna vakaoqo o Jiova ni lewe vuqa, na nodra Kalou na Isireli; 'Me vaka sa sovaraki na Noqu cudru kei na Noqu lesa vei ira na kai Jerusalemi; ena sovaraki vakakina na Noqu cudru vei kemudou, ni dou sa yaco ki Ijipita: ia dou na vatonaki, ka vakurabuitaki, ka vosavosacati, ka vakalialiai; ia dou na sega ni raica tale na yasana oqo.'
19 "Sa tukuna oti o Jiova e na vukumudou na kena vo ni Juta; 'Dou kakua ni lako ki Ijipita;' dou kila deivaka ni'u sa tukuna sara vei kemudou e daidai.
20 "Ni dou sa sega ni lomadina, ni dou sa talai au vei Jiova na nomudou Kalou, ka vaka, 'Mo masulaki keimami vei Jiova na noda Kalou; ia na ka kece ena tukuna o Jiova na noda Kalou, mo tukuna vei keimami, ia keimami na qai cakava vakakina.'
21 "Ia ka'u sa tukuna vei kemudou e na siga e daidai; ia dou sa sega ga ni vakarorogo kina vosa i Jiova na nomudou Kalou, e na dua na ka sa talai au kina vei kemudou.
22 "Ia dou kila vinaka mada ni dou na mate e nai seleiwau, kei na viakana, kei na mate dauveiveitauvi, e na yasana dou sa via la'ki tiko vulagi kina."


text:
Wase 92
Na veika sa vakatakilai vei Josefa Simici na Parofita mai Katiladi e Oaio, ena 15 ni Maji 1833. Na ivakatakila oqo e vakaroti kina o Veretariki G. Viliame ka sa qai lesi wale ga me daunivakasala vei Josefa Simici, ena nona itavi ena Kabani Cokovata (raica na ulutaga ni wase 78 kei na 82).
1–2, Sa solia na Turaga e dua na ivakaro e baleta na curu ki na isoqosoqo cokovata.
1 Sa kaya vakaidina vakaoqo na Turaga, au sa solia ki na isoqosoqo acokovata, sa tauyavutaki me vaka na ivakaro sa soli oti yani, e dua na ivakatakila kei na ivakaro me baleti Veretariki G. Viliame na noqu tamata, raica mo dou vakacurumi koya me lewe ni isoqosoqo. Ia na ka au sa tukuna vua e dua, sa baleti kemudou kecega.
2 Ka’u na kaya tale vei iko Veretariki G. Viliame na noqu tamata, mo dua na lewe ni isoqosoqo bulabula; ia kevaka ko sa yalodina ena nomu muria tiko na ivakaro kecega sa tukuni e liu, ko na vakalougatataki me sega ni mudu. Emeni.


text:
NODA BULA VAKARISITO
Kidavaki Ira Noda Vulagi
Ena ika 23 ni Maji, rauta ni 12 na milioni se sivia na vulagi era na tiko ena iVakananumi. Era na rogoca na ivunau e vakamacalataka na iloloma i Jiova, oya na ivoli. Era na rogoca tale ga na veivakalougatataki se bera mai eda na rawata na kawatamata! (Ais 11:6-9; 35:5, 6; 65:21-23; Jn 3:16) Ena sega ni veiuqeti ga o koya e vunau, eda rawa ni vakaitavi kece, qori nida kidavaki ira noda vulagi. (Rom 15:7) Qo eso na vakatutu.
-
Mo kua ni dabe tu ga qai waraka me tekivu na porokaramu, mo matadredredre qai kidavaki ira na vulagi kei ira na malumu tu vakayalo
-
O na kauaitaki ira na vulagi o sureta kei na so tale. Sureti ira moni dabe vata. Mo wasea nomu iVolatabu kei na ivolanisere
-
Ni oti na ivunau, mo tu vakarau ni sauma nona taro. Ke vinakati moni biubiu totolo mera vakayagataka na Vale ni Soqoni eso tale na ivavakoso, mo tuvanaka mo sikovi koya ni oti ga e vica na siga. Ke sega vei iko nona naba ni talevoni se sala mo tarai koya kina, o rawa ni kaya: “Au na via kila na nomu rai me baleta na soqo nikua. Dua na sala daru rawa ni veivosaki tale kina?”


text:
Ni se bera mai na Janueri ni 2011, e a dau wasewasei taumada tu nai lavo ni lisi me salavata na veitarataravi ni veiliutaki vei ira nai taukei ni qele.
Ni sa dau musuka oti na TLTB na nona tini na pasede (10%), sa qai dau veivotayaki na kena vo enai wasewase oqo:
- Turaga iTaukei (TT) – 5%
- Turaga Qali (TQ) – 10%
- Turaga ni Mataqali (TM) – 15%
- Lewe Ni Mataqali (LM) – 70%
Ena gauna taumada, e dau veivotayaki nai lavo ni lisi ena vei ya ono na vula. Era dau veilakoyaki voli na vakailesilesi ni TLTB kivei ira na vei yavusa, mataqali kei na tokatoka mera dau laki veivotayaka nai lavo ni lisi. E vaka tiko mai oqo me yacova sara ga nai ka 31 ni Tiseba ni 2010.
E dua na leqa levu e basika ena gaunisala ni veivota oqo. Ena vuqa na gauna, eso vei ira na turaga i taukei (TT) kei na turaga ni mataqali (TM) ni so na veiwasewase, era sega ni dau solia na nodra i votavota na lewe ni nodra mataqali se ra dau wasea ga vei ira ga e vica. Oqo e tarova na nodra marautaka vakatautauvata nai taukei ni qele nai lavo e rawa mai na nodra qele.
Na vakalawataki ni kena votai vakatautauvata nai lavo ni lisi, esa qai taurivaki mai nai matai ni Janueri ni 2011. Me vaka ni se sega ni rawa vua na Matabose me veivotayaka vakatautauvata nai lavo ni lisi ena gauna oya, esa qai vakadonuya na Matabose me biu nai lavo kina vei akaude ni mataqali ka me ratou veivotayaka na Trustees ni veimataqali. E gadrevi vei ira kece na vei mataqali mera tauyavutaka e dua na nodra Trust, ka digitaka na kena Trustees, dola na kena akaude ena baqe ka qai rejisita vei keitou na nodra veidinadinati se Deed Of Trust (DOT). Ni sa vakayacori oti oqo, sa qai biu nai lavo kina nodra akaude, ka sa nodratou i tavi na Trustees me ratou veivotayaka vakatautauvata nai lavo kevei ira kece na lewe ni mataqali, volai enai vola ni kawa bula, era bula tiko. Nai vakarau ni veivota oqo e taurivaki tiko mai me yacova na Epereli ni 2015.
Mai na Me ni 2015, sa mai vakadewataki kina mona livaliva nai vola ni kawa bula ka sa vakacavari na kena ena va(4) na yasana – Ba, Bua, Cakaudrove kei Macuata. Sa mani vakatovotovotaki talega kina vei iratou na 4 na yasana oqo na votai vakatautauvata ni lavo ni lisi. Na vo ni tini(10) na yasana era se tomana tikoga na kena e votai mai vei ratou na trustees, ni ra waraka tiko na kena tokitaki kina mona livaliva na nodrai vola ni kawa bula. Ia me qai yacova mai na Tiseba ni 2015, sa tiko kece ena mona livaliva nai vola ni kawa bula taucoko, ka sa mani vaqaqacotaki kina na kena votai vakatautauvata nai lavo ni lisi, mai nai ka va (4) ni Janueri ni 2016.
E dina ga ni vaqaqacotaki na kena wasei vakayadua nai lavo ni lisi, e kauwai talega na Matabose vei ira na vei mataqali e levu na lewena ka sega so ni levu na veika e rawa mai na lisi. Ena takiveiyaga kevaka e wasei vaka yadudua. O ira na vei mataqali vakaoqo, e soli vei ira na digidigi ka vakatokai na “Assignment of Lease Funds” ka vakarautaki tiko ena wase 14 ni Native Lands Trust Act.
Na ka ga e gadrevi vei ira na vei mataqali era via taurivaka na digidigi oqo, mera vola mai e dua na nodrai vola kerekere kina Matabose, ka vakabira vata kei nai tukutuku ni nodra bose, ka mera saini mai kina na lewe ni mataqali ka tiko na nodra yabaki ni bula ena 18 ka lako cake, mei vakadinadina ni nodra tokona na kerekere oya. E duidui na yavu era vakatulewataki kina na vei vola ni kerekere oqo ka ni gadrevi me tarai ira raraba na lewe ni mataqali taucoko ka vakakina na nodra tiko vinaka ena veisiga ni mataka. Na Matabose e vagolea vakabibi na kauwai kina veika me vaka na veivakavaletaki, vakaduri bisinisi, kei na saumi lesu ni dinau ni veika eso esa taurivaki rawa tiko ni bera ni vakaukauwataki mai na tiki ni lawa oqo ni kena wasei vakatautauvata nai lavo ni lisi.
Na votai kece ni lavo ni lisi ena “Equal Rent Distribution Policy” e semati kecega ena mona livaliva (online banking) ka vakalailaitaka sobu na ririko ni kena vakayagataki vaka tawadodonu se vakailoa me vaka e dau vakayacori tu e liu.


text:
Sa tiko oqori e ra na macala ni veisisivi vamataqali ena veitabana eso ka yaco ena Yabaki Vou e Yacata enai ka 2 ni siga ni 2006. E draki vinaka na siga ni veisisivi ka ra vakaitavi ruarua kina na gone kei na qase.  Nai naki levu ni siga oqo sai koya na kena:
- marautaki na Yabaki Vou ena so na qito kei na veisisivi ka;
- semata vata tiko na mataqali kei na yavusa.
E vakabibi oqo vei ira na gole yani mai na vanua ni cakacaka kei Vavalagi. Sa tiko talega nai taba mai na siga oqo.
Eratou Turaga ni Lewa ena veisisivi vei ira na qase ko iratou na Qase ni Vanua. Eratou a la'ki siko ena kena toka tiko na lolo ni vakalolo ena veimataqali ni bera ni ratou mai tovolea na vua ni cakacaka ni veimataqali. Eratou vatulewa enai kanakana ni mavu kei nai tuvaki ni lolo ka sa tiko enai tukutuku e ra na nodratou vakamacala.
Eratou vatulewa talega ena caka kei nai kanakana ni waite. Era lewe va ena timi ni caka waite ena veimataqali ka tekivu mai na kena:
- sua na niu ena doko kau era dui taya ka tauri toka ga;
- kari na niu ena sakaro ni mataqali; kei na
- caka ni waite ena bisikete kei na suka sa vakarautaki yani.
E laurai ena veisisivi oqo na totolo ni cakacaka kei na kena caka vakavinaka ka kana vinaka ni waite.

E nuitaki ni na yaco tiko ena veiyabaki na veisisivi vaka oqo ka me na qai tomani tale tiko eso na tabana vou ni veisisivi.
POROKARAMU NI VEISISIVI
Tiki ni Siga: 02 – 01 - 06


text:
NODA BULA VAKARISITO
Meda Maqosa Tiko ga ena Cakacaka Vakaitalatala—Vaqaqara ena JW.ORG
VUNA E BIBI KINA: Na ka kece e tiko ena kato iVukevuke ni Veivakavulici e dusimaki keda ina jw.org. Na inaki levu ni jw card kei na tikidua Eda na Raica e Vei na iSau ni Taro Bibi me Baleta na Bula?, me dusimaki ira na lewenivanua ina noda website. O rawa ni vakayagataka na jw.org mo vakauta e dua na ivola se vidio ena imeli. E yaga sara qo ni o vunau vei ira e duatani nodra vosa. Kena ikuri, era rawa ni taroga na lewenivanua eso na taro e tiko na kedra isau ena ivola e sega ni tiko ena kato iVukevuke ni Veivakavulici. Ke da vaqaqara ena website, ena vuavuaivinaka na noda cakacaka vakaitalatala.
KENA IWALEWALE:
-
Vakayagataka na iwasewase “IVAKAVUVULI VAKAIVOLATABU” Kaya mada ni o vunau vua e dua na itubutubu ena via kila eso tale na itukutuku me tuberi luvena kina. Rai ena IVAKAVUVULI VAKAIVOLATABU > VAKAWATI & VUVALE.
-
Vakayagataka na iwasewase “KA E VAKARAUTAKI” Kaya mada ni o vunau tawalokuci tiko e koronivuli o qai via wasea vua e dua drau vuli vata na brochure iSau ni 10 na Taro Era Taroga na iTabagone. Rai ena KA E VAKARAUTAKI > IVOLA & BROCHURE.
-
Vakayagataka na iwasewase “BALETI KEIMAMI” Kaya mada ni o vunau tiko vua e dua drau cakacaka vata ena via wilika e dua na itukutuku lekaleka ni ka eda vakabauta. Rai ena BALETI KEIMAMI > TARO E TAROGI WASOMA.
SARAVA NA VIDIO VAQAQARA ENA JW.ORG, QAI VAKASAMATAKA NA VANUA O NA RAI KINA ENA WEBSITE MO VUKEA:
-
e dua e sega ni vakabauta na Kalou
-
e dua se qai sotava ga e dua na ituvaki rarawataki
-
e dua na tacida sa malumu tu vakayalo
-
e dua na veisikovi lesu e via kila na kena vakailavotaki na noda cakacaka
-
e dua e lako mai vanuatani e via tiko ena soqoni ena nona vanua


text:
29 “E rarawa o Erieli,* o Erieli na koro e keba kina o Tevita!+Me kua ni mudu ena veiyabaki;Moni soqo+ tiko ga.2 Ia au na vakararawataki Erieli,+Era na lolosi, era na lele,+Ena vuki o koya me matadravu ni cabocabonisoro ni Kalou.+3 Au na keba wavoki meu valuti iko,Au na viria na kemu bai momotoAu na vakaduria na kemu bainivalu.+4 O na vakabalei sobu;O na vosa mai na qele,Na ka o cavuta ena rogolailai mai na kuvuniqele.Ena rogo na domomu mai na qele+Me vaka na domo ni dauvakacuru,O na vakasolokakana mai na kuvuniqele.5 Na nodra ilala na kemu meca* ena vaka na pauta matailalai,+Na ilala voravora ena vaka na qa ni covuata e cagina.+Ena yaco vakasauri, ena vakidacala.+6 Ena golevi kemuni o Jiova ni lewe vuqa*Ena kurukuru, ena uneune, ena rorogo levu,Ena cagi kaukaua, ena cagilaba, kei na yameyame ni buka dau veiyameci.”+7 E qai valuti Erieli na ilawalawa ni veimatanitu kece,+O ira kece era valuti koyaNa nodra valenivalu cecere mera valuti koya kinaKei ira era vakararawataki koyaEna vaka na tadra, na raivotu ni bogi.8 Io ena vaka ga ni tadra e dua e waloloi ni kana tikoIa e waloloi ni yadra maiEna vaka ga e tadra e dua e karamaca ni gunu tikoIa e oca qai karamaca ni yadra mai.Qori na ka ena yacovi ira na ilawalawa ni veimatanitu keceEra valuta na Ulu i Saioni.+9 Moni kidacala, ni kurabui,+Moni ubia na matamuni, moni mataboko.+Era mateni, ia era sega ni mateni ena wainiEra veicebayaki, ia era sega ni veicebayaki ena gunu.10 Ni sova vei kemuni o Jiova na yalo ni mocelutu,+E sogota na matamuni na parofita,+E ubia na ulumuni na dauraivotu.+11 Vei kemuni, na raivotu kece e vaka na vosa ni ivola e dregati.+ Nira solia vua e dua e rawa ni wilika, era kaya: “Yalovinaka, wilika qo i cake,” ena kaya mai o koya: “Au sega ni wilika rawa ni dregati tu.”12 Nira solia na ivola vua e dua e sega ni wilika rawa, era kaya: “Yalovinaka, wilika qo,” ena kaya mai o koya: “Au sega ni kila na wilivola.”13 E kaya o Jiova: “Era torovi au na tamata qo ena gusudraEra rokovi au ena tebenigusudra,+Ia na lomadra e yawa sara vei auNa nodra dokai au e yavutaki ena ivakaro ni tamata era vulica.+14 Ia o yau ga au na vakayacora tale na ka vakatubuqoroqoro vei ira na tamata qo,+Ena vakatubuqoroqoro dinaEna oti na vuku ni nodra tamata vukuEna vunitaki na nodra kilaka na nodra tamata yalomatua.”+15 Era rarawa o ira na saga matua mera vunitaka vei Jiova na nodra lalawa,+Era cakava na ka ena vanua butobutoEra kaya: “O cei e raici keitou tiko?O cei e kilai keitou?”+16 Sa dua na ka moni veisautaka!*Erau tautauvata na dautulituli kei na qele?+Me kaya kina na ka e tuli vua e tuli koya:“E sega ni tuli au o koya”?+Se kaya na ka e buli vua e buli koya:“E sega ni kila na ka e cakava tiko”?+17 Ena dua na gauna lekaleka qo ena vuki o Lepanoni me loga ni kauvuata,+Kei na loga ni kauvuata me veikau.+18 Ena siga oya ena rogoca na didivara na vosa ni ivolaEna raibasikata na mata ni mataboko+ na kabukabu kei na butobuto.19 Era na marautaki Jiova vakalevu na yalomalumalumuKei ira na tamata dravudravua era na rekitaka na Yalosavasava ni Isireli.+20 Ni na oti na tamata voravoraEna muduki o koya e dau tukutukuni koyaEra na vakarusai kece o ira na via veivakaleqai.+21 O ira na vosa lasu mera vakacala eso,Era biria na kena dai na dautataro* ena matamatanikoro,+Era sega ni lewa vakadodonu na yalododonu ena ile tawayaga.+22 Ia qo na ka e kaya ina vuvale i Jekope o Jiova, o koya e vakabulai Eparama:+“Ena sega ni madua tale o JekopeEna sega ni vulaci tale na matana.*+23 Ni raici ira na luvenaNa cakacakaniligaqu nira maliwai koya,+Era na vakarokorokotaka na yacaquIo era na vakarokorokotaka na Yalosavasava i JekopeEra na qoroya na Kalou ni Isireli.+24 O ira na murilomadra era na yalomatua maiKei ira na vosakudrukudru era na muria na ivakavuvuli.”
iVakamacala e ra
^ Rairai kena ibalebale “Na Matadravu ni iCabocabonisoro ni Kalou,” de dusi Jerusalemi.


text:
iVolatabu i Bedell
—Sasaga Lailai me Kilai Vinaka Kina na iVolatabu
A LAKO i Ailadi na bete ni Igiladi o William Bedell ena 1627, qai lomatarotarotaka e dua na ka. Era levu kina na lotu Katolika, ia era vosa yaco tu ena vanua na Lotu Tawase ni Peritania. Eso tale era qai tawase mai na Lotu Tawase qori era vakadewataka na iVolatabu ena vosa era kilai e Urope taucoko. Ia e sega ni dua e makutu ni vakadewataka ina vosa vakaAiladi.
E nanuma o Bedell “ni sega ni dodonu mera vakawaleni” na lewe i Ailadi “me yacova nira sa vulica na vosa vakaValagi.” E lalawataka sara me vakadewataka na iVolatabu ena vosa vakaAiladi. Ia e tusaqati vakaukaua, vakauasivi vei ira na lotu Tawase. Na vuna?
SAQATI NA VAKAYAGATAKI NI VOSA QO
E raica o Bedell ni nona itavi sara ga me vulica na vosa vakaAiladi. Na gauna e iliuliu kina ena koronivuli na Trinity College e Dublin vaka kina nona qai bete e Kilmore, e uqeti ira na gonevuli mera vakayagataka sara ga na vosa qo. A tauyavutaka na koronivuli qori o Queen Elizabeth I mai Igiladi. E vinakata vei ira na lai vuli kina mera italatala ra qai veivakavulici ena iVolatabu nira vakayagataka na vosa vakaAiladi. Qori sara ga na ka a saga o Bedell.
E levu ga era tiko e Kilmore era vosa vakaAiladi, na vanua tale ga qo e lewa tiko kina na bete. E kerea gona o Bedell mera lesi kina na italatala era kila na vosa vakaAiladi. E yavutaka nona kerekere ena vosa ni yapositolo o Paula ena 1 Korinica 14:19, e kaya: “Ena ivavakoso, e vinaka cake vei au meu cavuta e lima na vosa ena noqu vakasama, meu rawa ni vakavulici ira eso, mai na noqu kila sara e tininaudolu na vosa ena dua tale na mataqali vosa,” era kila ga e vica.
Era saga na vakailesilesi mera tarovi koya. Era kaya na daunitukutuku makawa nira kaya eso ni kena vakayagataki na vosa vakaAiladi e “vakarerevaki ina Matanitu,” so tale era kaya ni “sega ni taleitaka na Matanitu.” So era nanuma ni vinakata o Igiladi mera kua ni kila e levu na ka na lewe i Ailadi. E vica na lawa era vakaukauataki kina na lewe i Ailadi mera biuta na nodra vosa kei na nodra itovo, mera vulica ga na vosa vakavalagi kei na ivakarau ni bula era kilai kina.
NONA SASAGA O BEDELL
E sega sara ga ni kauai o Bedell ena ka e vakaukauataki qori mera cakava. Ena itekitekivu ni veiyabaki ni 1630 e tekivu vakadewataka ina vosa vakaAiladi na iVolatabu vakavalagi e se qai tabaki vou (na King James Version ni 1611). E via vakadewataka na iVolatabu era kila e levu. E nanumi ira vakalevu na dravudravua, ke ra sega ni kila na veika e volai tu ena iVolatabu, ena dredre mera vakadidike ra qai muria na sala e rawati kina na bula tawamudu.—Joni 17:3.
E sega ni qai kena imatai o Bedell. Rauta na 30 nayabaki yani e liu, a raica e dua tale na bete o William Daniel, ni sa bau dredre dina nona vulica e dua na iVolatabu ke “volai tu ena vosa e sega ni kila.” A vakadewataka o Daniel na iVolatabu vaKirisi vaKarisito ina vosa vakaAiladi. Sa qai nona itavi qo o Bedell me vakadewataka na iVolatabu vakaIperiu. Na iVolatabu gona i Bedell e tiko kina na nona ivakadewa kei na nei William Daniel. Na iVolatabu qo e imatai ni iVolatabu duadua ga me vakadewataki taucoko ena vosa vakaAiladi me yacova ni oti e 300 tale na yabaki.
E vuku ena vosa vakaIperiu o Bedell qai vakayagataka e rua na lewe i Ailadi me rau vukei koya ena nona vakadewa mai na vosa vakavalagi ina vosa vakaAiladi. Dua na cakacaka levu e vakayacora kei na rua tale me ratou dikeva, ratou railesuva na veitikina yadua. Eso na idusidusi eratou vakayagataka—na ivakadewa vakaItali nei Giovanni Diodati e daunicioloji mai Suwiteni, vaka kina na Septuagint, qo na ivakadewa vaKirisi ni iVolatabu vakaIperiu, kei na dua na ivolavivigi makawa ni iVolatabu vakaIperiu.
Eratou muria na nodra cakacaka o ira na vakadewataka na iVolatabu na King James Version, (levu e kilai ira sara vakavinaka o Bedell) qai biu tale ga na yaca ni Kalou ena vica na vanua ena iVolatabu. Kena ivakaraitaki, na Lako Yani 6:3, e vakadewataki kina na yaca ni Kalou me “Iehovah” (Jiova). E maroroi na ivola a vakadewa kina o Bedell ena vale ni vola na Marsh’s Library, mai Dublin, e Ailadi.—Raica na kato “Nanumi Qai Kilai o Bedell.”
SA QAI TABAKI
E vakaotia nona sasaga o Bedell ena rauta na 1640. Ia a sega ni tabaka rawa. Na vuna? Dua ni tusaqati tiko ga vakaukaua. O ira na dauveivakalewaiera vakaucacataka nona daunivakadewa nuitaki o Bedell, nira nanuma ni na sega ni vakabauti na nona cakacaka. Era nakicataki koya mada ga me vesu qai bala e valeniveivesu. E bula donuya tale ga o Bedell na gauna e vakayacori kina na vakadavedra kei na vakaduduile ena 1641 nira saqati vakaukaua na lewe i Igiladi. Era taqomaki Bedell ena dua na gauna na lewe i Ailadi nira kila ni kauaitaki ira dina, ia e turaga ni Igiladi. Yaco na gauna mera biuti koya e valeniveivesu na sotia era saqata na matanitu, qai vakaloloma na ituvaki ni vanua qori, mani totolo kina nona mate ena 1642. A sega kina ni raica na kena tabaki na nona cakacaka.
A voleka ni yali kece na cakacaka i Bedell ena gauna e yanaraki qai vakacacani kina na nona vale. Vinaka ga ni a maroroya e dua na nona itokani voleka na ka kece a vakadewataka tu. E qai taura kina na ivakadewa qori o Narcissus Marsh, a ajibisovi ni Armagh, bete kilai levu duadua ni lotu e vakatokai na Church of Ireland. E vukei koya vakailavo e dua na saenitisi o Robert Boyle, mani tabaka kina ena doudou na iVolatabu i Bedell ena 1685.
SASAGA LAILAI IA E BIBI
E sega ni kilai e vuravura raraba na iVolatabu i Bedell. Dina ni dua sara na sasaga lailai qori, ia e bibi ni sagai me kilai kina vakavinaka na iVolatabu, vakauasivi vei ira na vosataka na vosa vakaAiladi—e Ailadi, Sikoteladi, kei na levu tale na vanua. Era na vakacegui kina vakayalo nira sa rawa ni wilika na Vosa ni Kalou ena nodra vosa ga ni sucu.—Maciu 5:3, 6.
“Gauna e wiliki kina na iVolatabu i Bedell, keimami rogoca na vosa ni iVolatabu ena neimami vosa sara ga ni sucu. A vukei keitou vakavuvale qori me keitou mai vulica na ka dina vakaivolatabu.”
E se vukei ira tiko ga na taleitaka na ka dina na iVolatabu i Bedell mera vakila na veika qori me yacova mai na gauna qo. E kaya e dua e dau vosa vakaAiladi, e se qai vulica tiko ga qo na iVolatabu: “Gauna e wiliki kina na iVolatabu i Bedell, keimami rogoca na vosa ni iVolatabu ena neimami vosa sara ga ni sucu. A vukei keitou vakavuvale qori me keitou mai vulica na ka dina vakaivolatabu.”


text:
Wase 69
Na veika sa vakatakilai vei Josefa Simici na Parofita mai Airame, Oaio, ena 11 ni Noveba, 1831. Na kena biu vata na ivakatakila ka nakiti me tabaki taumada, sa mai vakadonui ena koniferedi ni 1–2 ni Noveba. Ena 3 ni Noveba, sa mai vakuri ka vakatokai me Ai Kuri na ivakatakila sa koto eke ena wase 133. A sa lesi oti tu o Oliva Kaudari me kauta na veika sa volai rawa tu oqo ena kena sa biu vata na ivakatakila kei na ivakaro ki Inidipenideni e Misuri, me la’ki tabaki kina. Me kauta tale ga na ilavo sa kumuni tu me vukea na kena tarai cake na Lotu mai Misuri. Na ivakatakila oqo e vakaroti kina o Joni Witima me salavata kei Oliva Kaudari ka dusimaki talega kina o Witima me lako voli ka sokumuna tiko na veika eso ena nona ilesilesi vakadaunitukutuku makawa ni Lotu ka vunivola.
1–2, Me tomani Oliva Kaudari yani ki Misuri ko Joni Witima; 3–8, Me na vunau talega ko koya ka kumuna vata na itukutuku, ka vola na itukutuku makawa eso.
1 Dou vakatudaliga vei au, sa kaya na Turaga na nomudou Kalou, ena vukuna na noqu tamata ko aOliva Kaudari. Sa sega ni noqu lewa yalomatua me vakatautaki taudua vua me kauta na ivola ni ivakaro kei na ilavo ki na vanua ko Saioni, ia me dua na tamata dina ka yalododonu me rau lako vata kaya.
2 Ia, koi Au na Turaga, au sa lewa me lako ko aJoni Witima, na noqu tamata, vata kei Oliva Kaudari na noqu tamata;
3 Ka vakakina me na tomana tikoga na nona volavola ka bulia tiko e dua na aitukutuku ni veika bibi kece e raica ka kila me baleta na noqu lotu;
4 Ka me ciqoma talega na aivakasala kei na veivuke mai vua na noqu tamata ko Oliva Kaudari, kei na so tale.
5 Ka vakatalega kina, o ira na noqu tamata era tu ena veivanua tani e vuravura me ra vakauta mai na itukutuku ni nodra aveiqaravi ki na vanua ko Saioni;
6 Na vanua ko Saioni ena itikotiko ka idabedabe me na ciqomi ka caka kina na veika kece oqo.
7 Ia, me na dauveilakoyaki vakawasoma mai na dua na vanua ki na dua tale na vanua ko Joni Witima na noqu tamata, ka vakakina mai na dua na isoqosoqo lewenilotu ki na dua tale na isoqosoqo lewenilotu, ka me rawata kina vakarawarawa na kila ka—
8 Me dauvunau ka veivakaroti, me dauvolavola, lavelavetaki, digidigi ka rawata na veika kece me na vinaka kina na lotu, kei na itabatamata ka na qai tubu cake mai ena vanua ko aSaioni, me ra na taukena tu mai na itabatamata ki na itabatamata, me sega ni mudu ka sega ni mudu. Emeni.


text: 7 Ni masu oti ga o Solomoni,+ e lutu sobu mai lomalagi na yameyame,+ e yameca na isoro kama kei na isoro qai robota na vale na lagilagi i Jiova.+2 Era sega ni curu rawa na bete ena vale i Jiova ni robota tu na vale i Jiova na lagilagi i Jiova.+3 Era raica na Isireli taucoko na lutu ni yameyame kei na kena robota tu na vale na lagilagi i Jiova, era tekicuva sara ina qele ena raravatu, era davo vakatoboicu ra qai vakavinavinakataki Jiova, “ni yalovinaka o koya, ni dei tu ga me tawamudu na nona loloma.”4 E vakacaboisoro tiko na tui kei ira kece na lewenivanua ena mata i Jiova.+5 E cabora o Tui Solomoni na isoro e 22,000 na bulumakau kei na 120,000 na sipi. E mani vakatabuya na tui kei ira kece na lewenivanua na vale ni Kalou dina.+6 Era duri tu na bete ena vanua era veiqaravi kina, vaka kina o ira na Livai kei na nodra iyaya ni lagasere vei Jiova.+ (E cakava o Tui Tevita na iyaya qori mera vakavinavinakataki Jiova kina, “ni dei tu ga me tawamudu na nona loloma” ena gauna e dau vakacaucau vata kina kei ira* o Tevita.) Era uvuca sara i cake na bete na biukila+ e matadra nira tucake kece tu na Isireli.7 E qai vakatabuya o Solomoni na lomadonu ni raranivale ena mata ni vale i Jiova, ni cabora e kea na isoro kama+ kei na tikina uro ni isoro ni veiyaloni, ni sa rui lailai na icabocabonisoro kopa+ e cakava o Solomoni me rauta na isoro kama, na isoro kakana,+ kei na tikina uro.+8 Ena gauna qori e cakava o Solomoni e dua na soqo me vitu na siga+ kei ira kece na Isireli, e dua na ivavakoso levu sara era lako mai Lepo-emaci* me yaco ina Waimaca* o Ijipita.+9 Ia ena ikawalu ni siga* era cakava e dua na soqo bibi,+ ni vitu na siga na nodra vakatabuya na icabocabonisoro, e vitu na siga na siga ni soqo.10 Ena ika23 ni siga ni ikavitu ni vula, e talai ira na lewenivanua ina nodra vale nira reki+ qai marau na lomadra ena ka vinaka e vakayacora o Jiova vei Tevita, vei Solomoni kei ira na Isireli na nona tamata.+11 O koya gona, e vakaotia o Solomoni na vale i Jiova kei na valenitui,+ kei na ka kece e vu mai loma i Solomoni me cakava ena vale i Jiova kei na nona vale, e cakava sara vakavinaka.+12 E rairai sara vei Solomoni o Jiova+ ena bogi, e kaya vua: “Au sa rogoca na nomu masu, au sa digia na vanua qo me noqu me vale ni vakacaboisoro.+13 Niu sogota na lomalagi me kua ni tau na uca, niu vakarota na vodre me kania na vanua, keu tala tale ga na matedewa vei ira na noqu tamata,14 ke ra vakamalumalumutaki ira na noqu tamata+ era vakayacani ena yacaqu,+ era masu, era qara na mataqu, era biuta tale ga na nodra sala ca,+ au na qai rogoci ira mai lomalagi meu vosota na nodra ivalavala ca, au na vakabula na nodra vanua.+15 Ia qo ena rai tiko na mataqu, ena rogo tu na daligaqu ena masu e cabori ena vanua qo.+16 Au sa digia, au vakatabuya na vale qo me tiko kina na yacaqu me tawamudu,+ ena tiko kina na mataqu kei na lomaqu ena veigauna kece.+17 “Ia o iko, ke o lako voli e mataqu me vakataki Tevita na tamamu ni o vakayacora na ka kece au vakaroti iko kina, o muria na noqu lawa kei na noqu lewa,+18 au na vakadeitaka na idabedabe vakaturaga ni nomu veiliutaki vakatui,+ me vaka ga au yalataka vei Tevita na tamamu,+ niu kaya, ‘Ena sega ni mudu na tamata ena nomu iyatukawa me liutaki Isireli.’+19 Ia ke oni vakanadakui au moni biuta na noqu lawa kei na noqu ivakaro au solia vei kemuni, moni lai qarava eso tale na kalou moni cuva kina,+20 au na cavuraki Isireli mai na noqu vanua au solia vei ira,+ au na biuta tani mai mataqu na vale au vakatabuya ena yacaqu, au na cakava me dau vosabeci,* era na vakalialia tale ga na lewe ni veivanua kece.+21 Ena vuki na vale qo me ibinibini vatu. O ira kece na lakosivita era na kurabui nira raica,+ era na kaya, ‘Na cava e cakava kina qori o Jiova ina vanua qo kei na vale qo?’+22 Era na kaya, ‘Nira biuti Jiova+ na Kalou i tukadra, o koya e kauti ira tani mai na vanua o Ijipita,+ mera muria eso tale na kalou, mera cuva kina mera qarava.+ Qori na vuna e vakayacora kina vei ira na ca kece qo.’”+


text:
Wase 109
Na masu ka cabori ena vakatabui ni valetabu e Katiladi, Oaio, ena 27 ni Maji 1836. Me vaka na nona itukutuku volai na Parofita, a soli vua ena ivakatakila na masu oqo.
1–5, Sa tara na Valetabu mai Katiladi me na vakaraitaki koya kina na Luve ni Tamata; 6–21, Sa tara me vale ni masumasu, lolo, vakabauta, vuli ka, na vakarokoroko, ivakarau, ka vale ni Kalou; 22–33, Me ra vakamaduataki ko ira era sa sega ni veivutuni ka dau saqati ira na tamata ni Kalou; 34–42, Me ra lako yani na Yalododonu ena kaukauwa ka vakasoqoni ira na tamata dodonu ki Saioni; 43–53, Me ra sereki na Yalododonu mai na veika rerevaki ka na sovaraki yani vei ira na dau caka ca ena veisiga e muri; 54–58, Me ra vakarau na veimatanitu na tamata kei na veimatalotu me baleta na kosipeli; 59–67, Me ra na vueti na Jiu, ko ira na Leimanaiti kei ira kece na Isireli; 68–80, Me ra vakaisalataki na Yalododonu ena lagilagi kei na vakarokoroko, ka ra rawata na vakabulai tawamudu.
1 Me avakavinavinakataki na yacamuni, na Turaga na Kalou ni Isireli, o koya sa dau maroroya na bveiyalayalati ka dau vakaraitaka na loloma cecere vei ira na nomuni talai era dau lako vakadodonu e matamuni, ena vu ni lomadra—
2 Ko ni sa vakaroti ira na nomuni tamata me ra atara e dua na nomuni vale ena vanua oqo [ko Katiladi] ki na yacamuni.
3 Ia oqo ko ni sa raica, Oi kemuni na Turaga, ni ra sa vakayacora na nomuni tamata na ka ko ni sa vakarota vei ira.
4 Ia oqo keimami sa kerei kemuni, oi kemuni na Tama i keimami Yalosavasava, ena yacai Jisu Karisito na Luvemuni Daulomani, ena yacana duadua ga sa rawa kina na veivakabulai vei ira na luve ni tamata, ia kemuni na Turaga, keimami sa kerei kemuni mo ni ciqoma na avale oqo, io na vale keimami a btara ga ena ligai keimami, oi keimami na nomuni tamata, me vaka na nomuni ivakaro.
5 Ko ni sa kila ni keimami a vakayacora na cakacaka oqo ena dela ni veivakararawataki; ia ena dela ni neimami dravudravua keimami sa solia kina na neimami iyau me tara kina e dua na avale ki na yacamuni, me rawa ni dau vakaraitaki koya kina na Luve ni Tamata vei ira na nona tamata.
6 Ia me vaka ko ni a kaya ena dua na aivakatakila, ka a soli vei keimami, ko ni kacivi keimami kina me keimami wekamuni, ko ni kaya kina—Dou kaciva na nomudou soqoni tabu, me vaka au sa vakarota vei kemudou;
7 Ia me vaka ni sa sega ni taucoko sara na nomudou vakabauta, dou gumatua sara mo dou veivakavulici vakataki kemudou ena vosa ni yalomatua; io, mo dou vakasaqara ena ivola sa uasivi sara na vosa ni yalomatua, dou segata na kila ka, io ena vuli kei na vakabauta;
8 Dou cokonaki kemudou; dou vakarautaka na veika sa yaga vei kemudou, ka tauyavutaka e dua na vale, io me vale ni masumasu, vale ni lolo, vale ni vakabauta, vale ni vuli, vale ni lagilagi, vale vakaivakarau, na vale ni Kalou;
9 Mo dou curu kina ena yaca ni Turaga, mo dou suka yani ena yaca ni Turaga, mo dou veikidavaki ena yaca ni Turaga, mo dou laveta cake na ligamudou vua sa Cecere Sara—
10 Ia oqo oi kemuni na Tamai keimami Yalosavasava, keimami sa kerea mo ni vukei keimami, na nomuni tamata, ena nomuni loloma soli wale, ena neimami kaciva na neimami soqoni tabu, me vakayacori mo ni dokai kina ka mo ni vakadonui keimami kina;
11 Ka mo ni qai qisi keimami me keimami kilikili e matamuni, me keimami rawata kina na ayalayala ko ni sa vakayacora vei keimami, na nomuni tamata, ena ivakatakila sa soli vei keimami;
12 Me cila mai na nomuni alagilagi vei ira na nomuni tamata, kei na nomuni vale oqo, keimami sa vakatabuya oqo vei kemuni, me na ka vakatabui ka tabu me savasava, ka me na dau tiko ga kina ena vale oqo na kemuni iserau savasava;
13 Ia ko ira kece na tamata era na curuma mai na ilago ni vale ni Turaga me ra na vakila na kaukauwa, me ra na vakauqeti me ra vakila ni ko ni sa vakatabuya, ka ni sa nomuni vale, na nomuni vanua tabu.
14 Ia mo ni vakadonuya, Tamai keimami Yalosavasava, vei ira kece era na mai qaravi Kalou ena vale oqo me ra na vakavulici ena vosa ni yalomatua mai na veivola uasivi duadua, ka me ra na segata na kila ka ena vuli, kei na vakabauta talega, me vaka na nomuni vosa;
15 Ka me ra tubu cake vei kemuni, ka ciqoma na taucoko ni Yalo Tabu, ka cokonaki me vaka na nomuni lawa, ka vakarautaki me ra rawata na veika kece e dui ganiti ira;
16 Ia na vale oqo me vale ni masumasu, vale ni lolo, vale ni vakabauta, me vale ni lagilagi ka vale ni Kalou, io na nomuni vale;
17 Ia ko ira kecega na nomuni tamata era sa curu ki na vale oqo, me ra curu kina ena yaca ni Turaga;
18 Ia ko ira kecega era sa lesu mai kina, me ra lesu mai ena yaca ni Turaga;
19 Ia na nodra veikidavaki kecega, me ia ena yaca ni Turaga, ena liga savasava, ka laveti cake vua sa Cecere Sara;
20 Ka me kakua sara ni vakatarai me curu kina e dua na ka atawasavasava, me vakadukadukalitaka na nomuni vale;
21 Ia ni ra sa talaidredre na nomuni tamata, se ko cei ga vei ira, me na veivutuni sara vakatotolo ka lesu yani vei kemuni, ka me kune loloma e matamuni, io me rawata tale kina na veivakalougatataki ko ni sa solia vei koya sa avakarokorokotaki kemuni ena nomuni vale.
22 Keimami sa kerei kemuni, na Tamai keimami Yalosavasava, me ra na lako yani na nomuni tamata mai na vale oqo ka vakaiyaragi tu ena nomuni kaukauwa, ka me tu vata kei ira na yacamuni, ka vakavolivoliti ira na nomuni lagilagi, ka vakatawai ira na nomuni aagilosi;
23 Ia me ra kauta yani mai na vanua oqo na itukutuku rekitaki ka lagilagi vakalevu sara, ena yalodina, ki na aiyalayala kei vuravura, me ra na kila ni oqo na nomuni cakacaka, ni ko ni sa dodoka na ligamuni, mo ni vakayacora na nomuni vosa era a tukuna na nomuni parofita, me baleta na veisiga mai muri.
24 Keimami sa kerei kemuni, na Tamai keimami Yalosavasava, mo ni vakataudeitaki ira na tamata era na qaravi Kalou, ka ra na vakarokorokotaka na ivakarau ni bula era curuma kina na nomuni vale oqo, ena veitabatamata kecega kei na gauna tawamudu;
25 Ia me tawayaga na iyaragi kecega sa acaka me yaviti ira; io ko koya sa kelia na bikeli me baleti ira, ena lutu ga kina;
26 Me kakua tale ga ni dua na cakacaka butobuto me na rawata na kaukauwa, me tu kina ka arawai ira na nomuni tamata era sa mai taura na byacamuni ena vale oqo;
27 Ia kevaka e dua na tamata ena tu ka vorati ira na tamata oqo, me qai waqa vei ira na nomuni cudru;
28 Ia kevaka era sa yaviti ira na tamata oqo mo ni yaviti ira tale ga; mo ni vala ena vukudra na nomuni tamata me vaka ko ni a kitaka ena siga ni veiraravui, io me ra sereki kina mai na ligadra na nodra meca kecega.
29 Keimami sa kerei kemuni na Tamai keimami Yalosavasava, mo ni veivakasosataki, veivakidacalataki, veivakamaduataki ka vakataqayataki ira kecega era sa vakatetea yani ki veivanua tani e vuravura, na itukutuku lasu me baleti ira na nomuni tamata, kevaka era na sega ni veivutuni, ena gauna sa kacivaki kina ki daligadra na nomuni kosipeli tawavakaiyalayala;
30 Ia me tawayaga na nodra cakacaka kecega, ka waicala yani me vaka na auca cevata, ia ena nomuni lewa ko ni na tauca vei ira ena nomuni cudru, me na mudu kina na blasulasu kei na veivakacacani vei ira na nomuni tamata.
31 Ni ko ni sa kila, Oi kemuni na Turaga, ni sa sega na nodra cala na nomuni tamata e matamuni, ena nodra taura tu na yacamuni era sa sotava kina na veika oqo.
32 O koya keimami sa vakatakekere kina vei kemuni, mo ni sereki ira ena veisereki e taucoko ka maucokona mai na aivua oqo;
33 Ni muduka laivi, kemuni na Turaga; ni muduka laivi mai domodra na nomuni tamata, ena nomuni kaukauwa, me keimami wavutu kina ena maliwa ni itabatamata oqo ka cakava na nomuni cakacaka.
34 Oi kemuni Jiova, ni lomani ira na tamata oqo, ia me vaka ni sa aivalavala ca na tamata kecega, mo ni vosota na nodra talaidredre na nomuni tamata, ka bokoca tani me sega ni mudu.
35 Ia mo ni vakalougatataka na nodra aveilumuti na nomuni talai, ka me vakataudeitaki vei ira ena kaukauwa mai lomalagi.
36 Me vakayacori vei ira, me vaka sa yaco vei ira ena siga ni Penitiko; me sovaraki yani vei ira na nomuni tamata na isolisoli ni avosataka na vosa tani, io na byameyame ni bukawaqa, kei na kena ibalebale.
37 Ia me vakasinaiti na nomuni vale ena nomuni alagilagi, me vaka na cagi vakacevaruru kaukauwa.
38 Ni solia vei ira na nomuni tamata na aivakadinadina ni veiyalayalati, ia ni ra sa lako yani me vunautaka na nomuni vosa me ra bvauca vata na lawa, ka vakarautaka na lomadra na nomuni yalododonu me baleta na lewa kece ko ni sa voleka ni tala mai ena nomuni cudru vei ira na clewei vuravura, ena vuku ni nodra talaidredre, me ra kakua kina ni yalolailai na nomuni tamata ena siga ni veivakararawataki.
39 Ia na koro kecega era sa curuma na nomuni tamata ka ra vakabauta na nodra ivakadinadina ko ira na lewena, me yaco kina na nomuni vakacegu kei na veivakabulai; me ra vakasoqoni ira vata kina na buladodonu mai na koro ko ya, me ra lako mai ki aSaioni, se ki na kena iteki, na veivanua ko ni sa digitaka, ka ra na sere lako ena reki tawavakaiyalayala;
40 Ia me vakayacori mada e liu na veika kece oqo, qai tau e muri na nomuni cudru ki na nodra koro.
41 Ia na koro kecega era sa curuma na nomuni tamata ka ra sega ni vakabauta na nodra ivakadinadina ko ira na lewena, ni ra sa vakasalataki ira ko ira na nomuni tamata me ra dro tani mai na itabatamata takelo oqo, me qai yaco kina me vaka na nomuni vosa era a tukuna na nomuni parofita.
42 Ia mo ni sereki ira na nomuni tamata, Oi kemuni Jiova, keimami sa kerei kemuni, mai na ligadra, ka savai ira mai na nodra dra.
43 Oi kemuni na Turaga, keimami sega sara ni rekitaka na nodra rusa na wekai keimami; na ayalodra sa ka talei sara vei kemuni;
44 Ia me vakayacori ga na nomuni vosa. Mo ni vukei ira na nomuni tamata ena nomuni aloloma soli wale me ra masu ka kaya: Oi kemuni na Turaga, me yaco ga na nomuni lewa, ia me kakua sara ni yaco na neimami lewa.
45 Keimami kila ni ko ni a tukuna mai na gusudra na nomuni parofita na veika rerevaki ena yaco vei ira na tamata ivalavala ca ena aveisiga mai muri—io ko ni na sovaraka vei ira na nomuni cudru e sega ni vakaiyalayala;
46 Ia, oi kemuni na Turaga; mo ni sereki ira na nomuni tamata mai na veivakarusai ena yaco vei ira na tamata ivalavala ca; mo ni vukei ira na nomuni tamata me ra vakayacora na lawa ka viviga na kena ivakadinadina; io me ra vakarautaki ira ki na siga ni veivakarusai ena bukawaqa.
47 Keimami sa kerei kemuni na Tamai keimami Yalosavasava, mo ni nanumi ira era sa vakasavi tani mai vei ira na lewe ni yasayasa vaka-Jekesoni e Misuri, mai na vanua ka sa nodra ivotavota vakawa, ka mo ni muduka laivi, Oi kemuni na Turaga, na ivua ni veika rarawa sa vakayacori vei ira.
48 Ko ni sa kila, Oi kemuni na Turaga, ni ra sa vakararawataki ka vakasaurarataki mai vei ira na tamata ca; ka sa avuabale na neimami rarawa ena vuku ni veika dredre era sa sota kaya.
49 Oi kemuni na Turaga, ena avakaevei na kena dede ko ni na laiva me ra vakararawataki tiko kina ko ira na tamata oqo, kei na nodra tagi na nodra tawacala me rogo cake yani ki daligamuni, kei na nodra bdra sa lako cake yani me ivakadinadina vei kemuni, ko ni na sega beka ni vakaraitaka na nomuni kauwaitaki ira?
50 Ni ayalololoma mada, Oi kemuni na Turaga, vei ira na ilawalawa ca, ko ira era a vakasavi ira tani na nomuni tamata; io me mudu mada na nodra veivakacacani, me ra veivutunitaka na nodra ivalavala ca kevaka e rawa ni ra veivutuni;
51 Ia kevaka era sa sega ni veivutuni, mo ni qai vakaraitaka na ligamuni, Oi kemuni na Turaga, ka avakabula na vanua ko ni sa digitaka me nodra Saioni na nomuni tamata.
52 Ia kevaka sa sega ni rawa me vakakina, ni qai sovaraka na nomuni cudru, ka me lutuki ira na nomuni cudru waqawaqa, io me ra kawaboko yani mai na rukui lomalagi, na wakana kei na tabana, me kakua kina ni maumau na nodra inaki na nomuni tamata;
53 Ia kevaka era sa veivutuni, mo ni lomani ira sara ni ko ni sa yalololoma, ia mo ni tarova na nomuni cudru ni ko ni sa raica na matana na nomuni Lumuti.
54 Mo ni yalololoma, Oi kemuni na Turaga, vei ira na veimatanitu kecega ni vuravura; ni yalololoma vei ira na iliuliu ena neimami vanua; me vakataudeitaki ka sega ni mudu na ivakavuvuli era a karona ka taqomaka tiko mai na neimami qase, oqori na aYavu ni Vakavulewa ni neimami vanua.
55 Mo ni lomani ira na tui, ko ira na ravouvou, na tamata turaga kei ira na iliuliu e vuravura, kei ira na tamata kecega, kei na isoqosoqo lotu, ko ira na dravudravua, ko ira na vakaleqai, kei ira era vakararawataki tu e vuravura;
56 Oi kemuni Jiova, me vakamalumalumutaki na lomadra ni ra sa lako yani na nomuni tamata mai na nomuni vale, me ra vakadinadinataka vei ira na yacamuni; me vakamalumalumutaki kina na nanuma ni lomadra ena veika e adina, ka me ra kune loloma na nomuni tamata e matadra na tamata kecega;
57 Me ra kila ena iyalayala kei vuravura, ni koi keimami, na nomuni tamata, keimami sa arogoca na domomuni, ia ko ni sa talai keimami voli;
58 Ia era na qai lako yani na nomuni tamata ko ira na luvei Jekope, ka vakasoqoni ira mai na tamata yalododonu ena maliwa ni veika kece oqo, era na qai tara e dua na koro tabu me nomuni, me vaka ko ni sa vakarota vei ira.
59 Keimami sa kerei kemuni me duri tale e so na aiteki kei Saioni me ikuri ni kena oqo ko ni sa digitaka, me ra bvakasoqoni kina na nomuni tamata ena kaukauwa levu kei na lagilagi; io me yaco ckusarawa kina na nomuni cakacaka ena dodonu.
60 Ia na veivosa oqo, Oi kemuni na Turaga, keimami sa tukuna vei kemuni, ena vuku ni ivakatakila kei na ivakaro ko ni sa solia vei keimami, oi keimami sa vakatokai me aMatanitu Tani.
61 Ia ko ni sa kila ni ko ni sa lomani ira vakalevu na kawa i Jekope, ko ira sa veiseyaki tu vakadede ena veiulunivanua ena dua na siga kabukabuwa ka butobuto.
62 Keimami sa kerei kemuni kina mo ni yalololoma vei ira na kawa i Jekope, io me tekivu vakabulai sara ko aJerusalemi mai na gauna oqo;
63 Io me sa tekivu muduki sara oqo na nodra ivua ni vakabobulataki na kawa i aTevita;
64 Ia me ra sa tekivu lesu tale na kawa i aJuta ki na bvanua ko ni a solia vei Eparaama na nodra qase.
65 Ia mo ni vakavuna na nodra asaumaki mai na bivovo ni kawa i Jekope, ko ira era sa cudruvi ka vakanakuitataki tu ena vuku ni nodra talaidredre, mai na ituvaki ni bula kila ka vakarerevaki era tu kina, ki na taucoko ni kosipeli tawavakaiyalayala;
66 Me ra vakadavora na nodra iyaragi ni vakadave dra, ka muduka na nodra dau veisaqasaqa.
67 Ia me ra kila na ivakavuvuli dina ko ira na ivovo ni aIsireli era sa veiseyaki tu ena iyalayala kei vuravura, me ra vakabauta na Mesaia ka vueti mai na nodra rarawa, ka kune marau e matamuni.
68 Oi kemuni na Turaga, ni nanuma na nomuni tamata, ko Josefa Simici Lailai, kei na nona sa vakararawataki ka vakacacani—kei na nona sa aveiyalayalati vata kei bJiova ka yalayala vei kemuni, Oi kemuni na Kalou Kaukauwa i Jekope—kei na ivakaro ko ni sa solia vua, ka ni sa dau segata voli ena yalona dina me cakava na lomamuni.
69 Mo ni yalololoma, Oi kemuni na Turaga, vua na watina kei ira na luvena, me ra vakacerecerei ena kemuni iserau, ka maroroi e ligamuni dau veisusu.
70 Ni lomani ira kece na wekadratou avoleka, ni vorolaka ka taviraka laivi me vaka ena waluvu na nanuma ni lomadra; me ra na saumaki kina ka vueti vata kei Isireli, ka me ra kila ni sai kemuni na Kalou.
71 Ni nanumi ira, Oi kemuni na Turaga, na peresitedi, io ko ira kece na peresitedi ena nomuni lotu, ni vakacerecerei ira ena ligamuni matau, kei na nodra matavuvale, kei ira na dui wekadra voleka, me na tudei tu na yacadra ka dau nanumi tu me tawavakaiyalayala, mai na itabatamata ki na itabatamata.
72 Ni nanumi ira kece na lewe ni nomuni lotu, Oi kemuni na Turaga, vata kei ira kece na nodra dui matavuvale, kei ira na dui wekadra voleka, vata kei ira kece na nodra era tauvimate se rarawa, kei ira kece na dravudravua kei na yalomalua e vuravura; me yaco me dua na ulunivanua cecere ka vakasinaiti vuravura, na amatanitu ko ni sa tauyavutaka ka segai ena liga;
73 Me kida yani na nomuni lotu mai na lekutu ni butobuto loaloa, ka cila yani me vaka na weweli ni avula, na iserau ni matanisiga, ka rerevaki me vaka na ivalu sa vakadrotini;
74 Ka ukutaki me vaka na yalewa sa qai vakawati ena siga ko ni sa cereka kina na iubi kei lomalagi, ka avakalolovirataka na veiulunivanua e matamuni, ka vakaceceretaka na bveibuca, vakalogalogavinakataka na veivanua sukusukura; me sinai kina ko vuravura taucoko ena nomuni lagilagi;
75 Ia ni sa uvu na davui me ra tucake tale ko ira sa mate, me keimami akau cake yani ki na o ka veitata kei kemuni, io me keimami tiko vata ga kei na Turaga;
76 Ia me savasava sara na neimami isulu, me keimami tokara na aicurucuru balavu ni buladodonu, na taba ni niu ena ligai keimami, ka tokara na bisala vakatui ni lagilagi e ului keimami, ka tauca na creki e tawamudu me isau ni neimami drarawa.
77 Oi kemuni na Turaga na Kalou Qaqa, ni rogoca na neimami vakatakekere, ka sauma vei keimami mai lomalagi, na nomuni itikotiko tabu, ko ni sa tiko kina ena nomuni idabedabe vakatui, ena alagilagi, ena rokovi, ena kaukauwa, ena vakaturaga, ena qaqa, ena lewa, ena dina, ena lewa dodonu, ena vakatulewa, na loloma cecere kei na taucoko e sega ni vakaiyalayala, mai na tawamudu ki na tawamudu.
78 Mo ni rogoca, mo ni rogoca, mo ni rogoci keimami na Turaga! Mo ni rogoca na neimami vakatakekere, ka ciqoma na vale keimami sa vakatabuya me nomuni; na cakacaka ga ni ligai keimami, ia keimami sa tara me nomuni;
79 Kei na lotu talega oqo, mo ni vakatoka ena yacamuni. Ka mo ni vukei keimami ena kaukauwa ni Yalomuni, me keimami domovata kei ira na aserafimi serau era sa tiko wavolita na nomuni itikotiko vakaturaga, na neimami sere ni vakavinavinaka, kei na vakacaucau ka vaka, Osana vua na Kalou kei na bLami!
80 Ka mo ni avakasulumi ira mada oqo, o ira ko ni sa lumuta, ena veivakabulai, ka me ra kaila vakadomoilevu na nomuni yalododonu ena reki. Emeni, ka Emeni.


text:
Jeremaia
Chapter 17
"Na nodra i valavala ca na Juta sa ceuti tu e nai ceu kaukamea, e na mata ni daimani: Sa ceuti tu e na lomadra, kei na tutuna balavu cake ni nomudou i cabocabo ni soro,
2 Ni ra sa nanuma tiko o ira na luvedra na nodra i cabocabo ni soro kei na nodra kalou yalewa e ruku ni kau bulabula mai na veiulunivanua.
3 O iko na Noqu ulu-ni-vanua mai vanua, na nomui yau, kei na nomu ka talei kece Au na solia me tokitaki ga, ia na nomu veiyasana cecere sa ia kina nai valavala ca, e na nomui yalayala kecega.
4 Ia o iko talega, mo na kua so ni tiko e na nomui tikotiko Ka'u a solia vei iko, ia Au na lewai iko mo qaravi ira na nomu meca e na vanua o sa lecava, ni sa dua na buka dou sa tutuvaka e na Noqu cudru, ena waqa ka sega ni mudu."
5 Sa tukuna vakaoqo o Jiova, "Ena ca na tamata sa vakararavi kivua na tamata, ka sa goleva na liga ni tamata, ka sa lako tani mai vei Jiova na lomana.
6 Ni na vaka na luveniyali ni veikau o koya, ena sega talega ni kunea na vinaka ni sa yaco mai; ena tikotiko ga e na vanua dravuisiga mai veikau, e na vanua masima sa sega ni sega.
7 "Sa kalouvinaka na tamata sa vakararavi vei Jiova, ka sa nuitaki Jiova ga.
8 Ni na vaka na kau sa tei e na bati ni wai, ia sa vakateteva na wakana ki na bati ni uciwai, ena sega ni kila ni sa yaco mai na katakata, a drauna talega ena drokadroka tu, ia e na yabaki ni dausiga ena sega ni nuiqawaqawa kina, ena sega talega ni mudu ni vuavuai.
9 "Sa ka dauveivakaisini duaduaga na yalo ni tamata, ka sa dredre ni vinaka. o cei me kila rawa?
10 Oi au o Jiova Au sa dikeva na loma ni tamata, Ka'u sa vakatovolea na kenai ivi, Me'u solia vua na tamata yadua me vaka na nonai valavala, me vaka na vua ni nona cakacaka.
11 "Me vaka na toa ni veikau sa saulaka na yaloka sa sega ni vakalutuma, sa vakakina o koya sa kumuna nai yau, ka segai e nai valavala dodonu, ena laiva ga o koya e na veimama ni nona bula, ia e na kenai otioti ena tamata lialia ga."
12 Sai tikotiko vakaiukuuku ka cecere mai nai vakatekivu na yasana ni neimami vale tabu.
13 Oi kemuni Jiova, era dauvakararavi kina na Isireli, o ira kece era biuti Kemuni era na madua ga, "O ira era lako tani vei au era na volai ga e na qele, ka ni ra sa biuti Jiova na mata-ni-wai bula."
14 Mo ni tara na noqu mavoa, kemuni Jiova, ena qai mavo; Ni vakabulai au, ka'u na qai bula; Ni sai kemuni ka'u sa vakacaucautaka,
15 Raica, era sa tukuna vei au, "Sa evei na vosa i Jiova? Me yaco mada ga!"
16 Ia, oi au, au sa sega ni vakatotolo ni biuta na noqui tavi ni vakatawa me'u muri kemuni; Ia na siga ca au a sega ni gadreva; o ni sa kila ga na ka sa lako tani mai na gusuqu sa dodonu ga e Matamuni.
17 Mo ni kakua ni vakataqayataki au; oi kemuni ga au sa vakararavi kina e na siga ca.
18 Me ra vakamaduataki o ira era vakacacani au, ia me'u kakua ni vakamaduataki oi au, me ra taqaya o ira, ia me'u kakua ni taqaya oi au: Mo ni vakayacora vei ira na siga ca, ia mo ni vakarusai ira e na rusa vakarua!
19 Sa tukuna vakaoqo vei au o Jiova, "Mo la'ki tu e na matamata-ni-koro ni luvedra na tamata, e ratou dauveicuruyaki kina na tui Juta, e na matamata-ni-koro kece talega kei Jerusalemi;
20 "Ka tukuna vei ira, 'Dou rogoca na vosa i Jiova, oi kemudou na tui Juta, kemudou kei na Juta kecega, kei na kai Jerusalemi kecega, sa daucuruma na veimatamata ni koro oqo.
21 'Sa tukuna vakaoqo o Jiova; "Dou qarauni kemudou, mo dou kakua ni colata nai kaukau e na siga tabu, se kauta mai e na veimatamata ni koro ki Jerusalemi;
22 "Dou kakua talega ni colata yani nai kaukau mai na nomudou veivale e na siga tabu, se cakava e dua na cakacaka, ia dou vakatabuya ga na siga tabu, me vaka Au a vakarota vei ira na nomudou qase.
23 "Ia era sega ni talairawarawa, se vakatu daligadra, era sa vakadomoqataki ira ga, me ra kakua ni vakarorogo, se me ra vakavulici.
24 "Ia ena yaco, kevaka dou na vakarorogo matua sara vei au," sa tukuna o Jiova, "Mo dou kakua ni colata mai nai kaukau ki na veimatamata-ni-koro oqo e na siga tabu, ka sa vakatabuya ga na siga tabu, me kakua ni caka kina e dua na cakacaka.
25 "Ena qai curu mai ki na veimatamata-ni-koro oqo o ira na tui kei na turaga era sa tiko e nai tikotikoi Tevita, ka sa vodo e na qiqi-vakaturaga kei na ose, o ira, kei na luvedra, kei ira na Juta, kei na lewe i Jerusalemi: ia ena tu dei ga na koro oqo ka sega ni mudu.
26 "Ka ra na lako mai na veikoro vaka-Juta, kei na yasayasa vaka-Jerusalemi, kei na vanua i Penijamini, kei na buca, kei na veiulunivanua, kei na mata ni ceva, ka kauta mai nai soro kama, kei nai soro, kei nai madrali laukana, kei na ka boi vinaka, ka kauta mai nai madrali ni vakavinavinaka, ki na vale i Jiova.
27 "Ia kevaka dou na sega ni vakarorogo vei Au mo dou vakatabuya na siga tabu, ka me kakua ni colata mai nai kaukau, ka curu ki na veimatamatani- koro ki Jerusalemi e na siga tabu, Au na qai tutuvaka na buka e na kena matamata-ni-koro, ena kania na veivale vakaturaga mai Jerusalemi, ena sega talega ni bokoci."'"


text:
ITALANOA 77
Eratou Sega ni Via Cuva
O SE nanumi iratou tiko na tolu na cauravou oqo? Io, eratou itokani i Taniela. Eratou a vakuai iratou ena so na kakana me ratou bulabula vinaka kina. Era vakayacani iratou na Papiloni me o Setareki, Mesaki, kei Apetiniko. Raici iratou mada. Na cava eratou sega ni cuva kina ina matakau vakaitamera me vakataki ira na kena vo? Meda raica mada.
O se nanuma tiko na lawa a vola sara ga o Jiova, e vakatokai na iVunau e Tini? Na kena imatai oqo: ‘Mo kua sara ni qarava e dua na kalou tani, o yau duadua ga.’ Eratou talairawarawa ina lawa oya na cauravou oqo, dina ni sega ni ka rawarawa vei iratou.
E kacivi ira mai e levu na turaga o Nepukanesa na tui Papiloni mera vakarokoroko ina matakau a vakaduria. E se qai kaya oti ga vei ira na lewenivanua: ‘Ni dou sa rogoca na davui kei na api kei na ivakatagi, dou cuva ena vakarokoroko ina matakau koula. Ke sega ni dua e cuva ena biu sara ga ina lovo bukawaqa.’
E vakacudrui Nepukanesa ni ratou sega ni cuva ina matakau o Setareki, Mesaki, kei Apetiniko. E vakarota me ratou kau yani vua, qai solia tale e dua na gauna me ratou na vakarokoroko kina ina matakau. Ia eratou nuitaki Jiova ga. Ratou kaya vei Nepukanesa: ‘Na Kalou keitou qarava ena rawa ni vakabulai keitou. Ia, ke na sega mada ga ni vakabulai keitou, keitou na sega ga ni cuva ina nomuni matakau koula.’
Ni rogoca oqo o Nepukanesa, sa qai cudru ga vakalevu. E vakarota: ‘Me vakavitutaki na katakata ni lovo bukawaqa!’ Sa ra qai vesuki iratou na nona sotia kaukaua me ratou kolotaki yani ina lovo. Ni sivia na kena katakata era bau mate e so na vakaitavi ena nodratou kolotaki yani. Ia vakacava o iratou na kolotaki yani ina lovo bukawaqa?
Ni rai yani na tui e loma ni lovo, e rere vakalevu qai taroga: ‘Eda a sega li ni vesuka e le tolu qai kolotaki iratou yani ina lovo?’
Era sauma na nona dauveiqaravi: ‘Io, kemuni na tui.’
E kuria: ‘Au sa raica tu oqo ni ratou sa le va na veilakoyaki voli ena loma ni bukawaqa. Sa tasere na kedratou ivesu, qai sega ni dua vei iratou e kama. Ia na kedratou ikava e vaka na kalou.’ E toro voleka yani ina lovo bukawaqa na tui qai kaci: ‘Setareki! Mesaki! Apetiniko! Dou lako mai, o kemudou na tamata ni Kalou Cecere Sara!’
Ni ratou sa lako mai tuba era vakadinadinataka na tiko e kea ni ratou sega dina ni kama. Sa qai kaya na tui: ‘Me rokovi na Kalou i Setareki, Mesaki, kei Apetiniko! Ni a tala mai nona agilosi me vakabulai iratou ni ratou sega ni cuva ina dua tale na kalou, eratou qaravi koya tiko ga ena yalodina.’
Eratou ivakaraitaki vinaka dina vei keda. Meda vakatotomuri iratou ena nodratou yalodina tiko ga vei Jiova.


text:
Vakatutu
NA VALE NI VAKATAWA
Taro: Era bula dina tiko na agilosi?
Tikinivolatabu: Sm 103:20
Solia: E vakamacalataki ena Vale ni Vakatawa qo na ka e tukuni ena iVolatabu me baleti ira na agilosi kei na sala era vukei keda kina.
VAKAVULICA NA KA DINA
Taro: O nanuma ni veika vakasaenisi e vakacala na iVolatabu?
Tikinivolatabu: Ais 40:22
Ka dina: E donu vinaka na ka e tukuna na iVolatabu me baleta na veika vakasaenisi.
VEISURETI ENA SOQONI (inv)
Solia: Au na via sureti kemuni moni rogoca e dua na ivunau e sega ni saumi. Ena vakayacori tiko ena Vale ni Soqoni, na vanua keimami dau sokalou kina. [Solia na tikidua lailai ni veisureti ina soqoni, vakaraitaka vua na gauna kei na vanua ena caka kina na soqoni ena muanimacawa, cavuta tale ga na usutu ni vunau soqovi levu.]
Taro: O sa bau gole ena neimami Vale ni Soqoni? [Ke veiganiti, vakaraitaka na vidio Na Cava e Caka ena Vale ni Soqoni?]
VOLA EKE NOMU VAKATUTU
Vakayagataka na vakatutu sa oti mo bulia kina nomu ivakamacala ena cakacaka vakavunau.


text: 5 Au qai raica ena ligaimatau i koya e dabe ena idabedabe vakaturaga+ e dua na ivolavivigi e volai ruarua na yasana, e dregati vinaka ena vitu na drega.2 Au raica tale ga e dua na agilosi kaukaua e kacivaka ena domolevu: “O cei e ganiti koya me dolava na ivolavivigi kei na kena drega?”3 Ia e sega ni dua mai lomalagi, se vuravura, se ruku i vuravura e rawa ni dolava se wilika na ivolavivigi.4 Au sorova sara ga na tagi ni sega ni dua e ganita me dolava na ivolavivigi se me raica na ka e tu e loma.5 Ia e tukuna vei au e dua vei ira na qase: “Kua ni tagi. Raica! Na Laione ena yavusa i Juta,+ na kawa+ i Tevita,+ e sa qaqa+ me dolava na ivolavivigi kei na kena drega e vitu.”6 Au a raica tale ga ni duri tu ena maliwa* ni idabedabe vakaturaga, kei na va na kabula, kei ira na qase,+ e dua na lami+ e kena irairai ni sa vakamatei,+ e vitu na nona ileu, e vitu tale ga na matana e vakaibalebaletaka na vitu na yalo ni Kalou+ e sa talai yani e vuravura taucoko.7 E lako sara mai liu na Lami qai taura na ivolavivigi ena ligaimatau i koya e dabe tiko ena idabedabe vakaturaga.+8 Ni taura na ivolavivigi, eratou qai cuva e mata ni Lami na va na kabula kei ira na 24 na qase,+ era yadua tu na api, kei na boulu koula e sinai ena ka boivinaka. (Na ka boivinaka e vakaibalebaletaka na nodra masu na yalosavasava.)+9 Era lagata tale ga e dua na sere vou:+ “E ganiti kemuni moni taura na ivolavivigi, moni dolava tale ga na kena drega ni oni a vakamatei, ena nomuni dra tale ga oni voli ira kina na tamata me nona na Kalou+ mai na yavusa kece, na vosa kece, na matatamata kece, kei na matanitu kece,+10 oni lesi ira tale ga mera dua na matanitu,+ ra qai bete vua na noda Kalou,+ mera veiliutaki vakatui,+ mera liutaka na vuravura.”11 Au raica, au rogoca tale ga na domodra e levu na agilosi era wavokita na idabedabe vakaturaga, kei ratou na kabula, kei ira na qase, na kedra iwiliwili e oba vakaoba, e udolu vakaudolu,+12 era kaya ena domolevu: “Na Lami a vakamatei+ e ganita me nona na kaukaua, na iyau, na vuku, na qaqa, na vakarokoroko, na lagilagi, kei na vakavinavinaka.”+13 Au rogoca tale ga na ibulibuli kece mai lomalagi, e vuravura, e ruku i vuravura,+ e wasawasa, kei na ka kece e tu kina, nira kaya: “Vei kemuni oni dabe tiko ena idabedabe vakaturaga,+ vei koya tale ga na Lami,+ me nomudrau na vakavinavinaka, na vakarokoroko,+ na lagilagi, kei na kaukaua me tawamudu.”+14 Eratou kaya tiko na va na kabula: “Emeni!” Era tekicuva na qase ra qai qarava na Kalou.


text:
ULUTAGA NI VULI 34
Mo Vakamatauni Iko ena Nomu iLesilesi Vou
“Ni sega ni tawayalododonu na Kalou me guilecava na nomuni cakacaka kei na loloma oni vakaraitaka ena vuku ni yacana.”—IPER. 6:10.
SERE 38 Ena Vakaukauataki Iko
KA ENA VULICI *
1-3. Na cava e rairai veisau kina na nodra ilesilesi na veiqaravi vakatabakidua?
“OTI e 21 na yabaki neirau marautaka na neirau ilesilesi vakadaukaulotu, erau sa malumalumu na neirau dui itubutubu. Keirau marau me keirau lai qaravi ratou, ia keirau rarawataka ni keirau sa na biuta na vanua keirau taleitaka vakalevu,” e kaya o Robert kei Mary Jo.
2 E kaya o William kei Terrie: “Na gauna keirau kila kina ni keirau na sega ni lesu ena neirau ilesilesi ena vuku ni tauvimate, keirau tagi sara ga. Keirau dau vinakata tu me keirau qaravi Jiova ena dua tale na vanua, ia qo sa oti.”
3 E kaya o Aleksey: “Keimami kila nira vinakata na dauveivakacacani mera sogota na valenivolavola ni tabana au veiqaravi tiko kina. Ia ena gauna sa sogo kina, keimami sa biubiu tale ga e Peceli. Dua na ka neimami rarawa.”
4. Na taro cava eda na veivosakitaka ena ulutaga qo?
4 E levu tale na tacida era veiqaravi vakatabakidua e veisau na nodra ilesilesi, * wili kina o ira na veiqaravi e Peceli. Dua na gauna balavu era mareqeta tu nodra ilesilesi na tacida yalodina qori, ena sega ni rawarawa gona mera biuta. Na cava ena vukei ira mera ciqoma na veisau? O na tokoni ira vakacava? Ena yaga vei keda na isaunitaro qori meda ciqoma kina na veisau.
KA MO CAKAVA NI VEISAU NA ITUVAKI
5. Ena tarai keda vakacava na veisau ni noda ilesilesi?
5 Ke da veiqaravi e Peceli se na yalava, eda lomani ira vakalevu na tamata, eda taleitaka tale ga na vanua eda veiqaravi kina. Ia eda na rarawa nida biuta na noda veiqaravi vakatabakidua ena vuku ni ituvaki. Eda na mositi ira na tacida era na tu mai, eda na lomaleqataki ira tale ga ke vu ni noda biubiu na veivakacacani. (Maciu 10:23; 2 Kor. 11:28, 29) Kena ikuri, nida gole ena noda ilesilesi vou se nida lesu ena noda vanua, ena vou tale vei keda e levu na ka. E kaya o Robert kei Mary Jo: “E vou tale vei keirau na neirau itovo vakavanua, kei na neirau vunau mada ga ena neirau vosa. Vaka ga keirau sa vulagi tale ena neirau vanua.” Eso tale ga e veisau na nodra ilesilesi era rairai vakila na leqa vakailavo. De dua era na yalolailai. Na cava ena vukei ira?
6. Eda na volekati Jiova tiko ga vakacava?
6 Mo volekati Jiova tiko ga. (Jeme. 4:8) Eda na cakava vakacava qori? Meda nuitaki koya ni “Daurogo masu.” (Same 65:2) E kaya na Same 62:8 meda ‘sova yani na lomada e matana.’ O Jiova ena rawa ni “cakava vei keda na ka e uasivia sara na ka eda kerea se bau vakasamataka.” (Efeso 3:20) Ena sega wale ga ni vakarautaka o Jiova na ka eda kerea, de dua ena walia na noda leqa ena sala eda sega sara ga ni namaka.
7. (a) Na cava meda cakava meda volekati Jiova tiko ga? (b) Me vaka e tukuni ena Iperiu 6:10-12, na cava ena cakava o Jiova nida qaravi koya tiko ga ena yalodina?
7 Meda volekati Jiova tiko ga, ena vinakati meda wilika e veisiga na Vosa ni Kalou da qai vakasamataka vakatitobu. E kaya e dua na tacida tagane a daukaulotu tu: “Me dei tiko ga nomu ituvatuva ni sokalou vakavuvale kei na vakavakarau ena soqoni me vaka ga o dau cakava ena vanua o veiqaravi tu kina.” Mo vakaitavi tale ga ena kena levu o rawata ena vunautaki ni itukutuku vinaka ena nomu ivavakoso vou. O Jiova ena sega ni guilecavi ira na qaravi koya tiko ga ena yalodina, ke sega ni levu sara na ka era rawata me vaka e liu.—Wilika Iperiu 6:10-12.
8. Ena uqeti iko vakacava na 1 Joni 2:15-17 mo bula rawarawa tiko ga?
8 Bula rawarawa tiko ga. Mo qarauna me kua ni “tarova” nomu qaravi Jiova na Maciu 13:22) Ke ra uqeti iko na wekamu, nomu itokani, se o ira na sega ni qaravi Jiova mo qara e levu na ilavo mo marau kina, kua ni rogoci ira. (Wilika 1 Joni 2:15-17.) Meda nuitaki Jiova, ni yalataka me vakarautaka na ka e yaga vei keda ena “gauna eda gadreva kina.” Ena tokoni keda me dei tiko ga noda vakabauta, meda lomavakacegu, ena vakarautaka tale ga na veika vakayago e yaga vei keda.—Iper. 4:16; 13:5, 6.lomaocaoca ni vuravura i Setani. (
9. Me vaka e cavuti ena Vosa Vakaibalebale 22:3, 7, na cava meda kua kina ni dinau vakalialia? Cava meda cakava meda vakatulewa kina vakavinaka?
9 Kua ni dinau vakalialia. (Wilika Vosa Vakaibalebale 22:3, 7.) E vinakati e levu na ilavo nida toki, ena rawarawa sara meda dinau. Me kua ni yaco qori, qarauna meda kua ni volia na ka e sega ni yaga. Nida sotava e dua na ituvaki rarawataki me vaka noda qarava e dua na wekada e tauvimate, ena rairai dredre meda vakatulewataka na levu ni ilavo meda dinautaka. Na cava mo cakava mo vakatulewa kina vakavinaka? Mo “masu” vei Jiova salavata kei na “kerekere.” Ena vakarautaka na vakacegu me “taqomaka na [lomamu] kei na [nomu] vakasama.”—Fpai. 4:6, 7; 1 Pita 5:7.
10. Na cava meda cakava me so kina na noda itokani?
10 Dau veimaliwai kei ira na uqeti iko. Talaucaka na lomamu kei na ituvaki dredre o sotava tiko vei ira na nomu itokani vinaka, vakabibi o ira na rairai sotava tale ga na kemu ituvaki. Ni o cakava qori, ena rawa ni vakaotia na nomu rarawa. (Dauv. 4:9, 10) Era se nomu itokani tiko ga o ira na tacida ena vanua o veiqaravi tu kina. Ia ena nomu ilesilesi vou, e vinakati mera tiko tale ga na nomu itokani. Qo na ka mo nanuma tiko: Me dua nomu itokani, e bibi mo dua tale ga na itokani vinaka. O na cakava vakacava? Talanoataka na veika o marautaka ena nomu qaravi Jiova me rawa nira vakila na nomu marau. Ke ra sega mada ga ni kila eso ena ivavakoso na vuna o taleitaka kina na veiqaravi vakatabakidua, era na tiko tale eso ena rairai uqeti ira na nomu ivakaraitaki, era na nomu itokani vinaka tale ga. Qarauna ga me kua ni wewenigusumu na ka o sa rawata kei na ka o sega ni taleitaka ena nomu veiqaravi.
11. Na cava mo cakava me marau tiko ga nomu vakawati?
11 Ke o cegu ena veiqaravi vakatabakidua ni tauvimate o watimu, kua ni beitaki koya. Ia ke o tauvimate, kua ni rarawa vakalevu mo lai nanuma ni o vakayalolailaitaki watimu. Mo nanuma tiko ni drau “dua ga na yago,” drau a yalataka tale ga ena mata i Jiova ni drau na veinanumi tiko ga se ituvaki cava ena yaco. (Maciu 19:5, 6) Ke o cegu ena nomu veiqaravi ni tawanamaki nona bukete o watimu, me kila o luvemudrau ni drau kauaitaki koya vakalevu mai na nomudrau ilesilesi. Drau tukuna vei luvemudrau ni o koya e “isau ni ka vinaka” mai vua na Kalou. (Same 127:3-5) Mo drau talanoataka tale ga vua na veika drau marautaka ena nomudrau veiqaravi. Qori ena uqeti koya me veiqaravi tale ga vakatabakidua.
ERA NA VEIVUKE VAKACAVA NA LEWE NI IVAVAKOSO?
12. (a) O na tokoni ira vakacava na veiqaravi vakatabakidua mera veiqaravi tiko ga? (b) O na tokoni ira vakacava mera matau ena nodra ilesilesi vou?
12 Era vakavinavinakataki e levu na ivavakoso kei ira na mataveitacini nira tokoni ira na veiqaravi vakatabakidua mera tomana na nodra veiqaravi. Era cakava qori nira vakayaloqaqataki ira mera veiqaravi tiko ga, tokoni ira ena ka vakayago, ena ka vakailavo, se tokona nodra vuvale era tu vakayawa. (Kala. 6:2) Ke ra lesi yani ena nomu ivavakoso eso era veiqaravi vakatabakidua, kua ni nanuma ni vu ni nodra cegu ni sega ni vinaka nodra veiqaravi se nira cakava e dua na cala. * Ia tokoni ira mera matau ena nomu ivavakoso. Kidavaki ira, vakavinavinakataka na itavi era sa qarava ke lailai mada ga na ka era cakava ena gauna qo ena vuku ni tauvimate. Saga mo kilai ira vinaka. Mo vuli ena levu ni ka era kila tu, na ka era vulica, kei na ka era sotava.
13. Eda na vukei ira vakacava na lesi mai ena noda ivavakoso?
13 De dua era na vinakata na nomu veivuke o ira na lesi yani ena nomu ivavakoso mera kunea e dua nodra vale, mera kila na sala ni veilakoyaki, me dua na * De dua era nanumi ira vakalevu na nodra itokani ena vanua era veiqaravi tu kina, eso na gauna era na sega ni via talanoataka. Na ka kece qori ena taura na gauna me qai oti, ena rawa tale ga ni vakavu veilecayaki.nodra cakacaka, kei na so tale na ka. De dua era na via kila tale ga eso tale na ka me baleta na saumi ivakacavacava kei na inisua. Era sega ni vinakata mo vakalomalomani ira, ia era vinakata mo kila vinaka na kedra ituvaki. Era rairai vosota tiko na tauvimate, se tauvimate e dua e vale. Era lolositaka tiko beka nona mate e dua na itokani voleka.
14. Era tokona vakacava e dua na tacida yalewa na mataveitacini me matau ena nona ilesilesi vou?
14 Na nomu ivakaraitaki vinaka kei na nomu veitokoni ena vunau ena uqeti ira na tacida era lesi yani mera matau ena yalava. E kaya e dua na tacida yalewa e veiqaravi tu me vica vata na yabaki e vanuatani: “Au dau caka vuli ivolatabu e veisiga ena vanua au veiqaravi tu kina. Ia ena vanua au veiqaravi tiko kina qo, e dredre mada ga meu wilika e dua na tikinivolatabu ena cakacaka vakavunau se vakaraitaka e dua na vidio. Ia era dau sureti au na mataveitacini ena nodra veisikovi lesu kei na caka vuli ivolatabu. Niu raica nodra yalodina kei na nodra gugumatua na tacida ena nodra caka vuli ivolatabu, e donu noqu rai me baleta na yalava. Au vulica na sala meu tekivutaka kina na veivosaki ena yalava vou. Na ka kece qori e vakavuna meu marau tale.”
SOLIA TIKO GA NOMU VINAKA!
15. E rawa vakacava ni vuavuaivinaka na nomu ilesilesi vou?
15 E rawa ni vuavuaivinaka na nomu ilesilesi vou. Kua ni nanuma ni vu ni nomu cegu ni sega ni vinaka na nomu veiqaravi se sa sega na kemu yaga. Mo vakasamataka na sala e tokoni iko tiko kina o Jiova nikua qai vunau tiko ga. Vakatotomuria na nodra ivakaraitaki ni yalodina na lotu vaKarisito ena imatai ni senitiuri, oya nira “tukuna yani na itukutuku vinaka ni vosa ni Kalou ena vanua kece era dui lako kina.” Caka. 8:1, 4) Ni o vunau tiko ga, ena rawa ni vuavuaivinaka na nomu cakacaka. Kena ivakaraitaki, era vakatalai eso na painia mai na dua na matanitu. Era mani toki tale ena dua na matanitu voleka e vinakati sara tu ga kina na veivuke ena nodratou vosa. Ena vica ga na vula, levu era sa veitokoni ena iwasewase vou era lewena na painia qori.(
16. O na marautaka vakacava na nomu ilesilesi vou?
16 “[E] nomuni koro kaukaua na marau e solia o Jiova.” (Niem. 8:10) Me vu ni noda marau na noda veiwekani kei Jiova, sega ni noda ilesilesi. O koya gona, mo kabiti Jiova tiko ga qai nuitaka e veigauna nona vuku, veidusimaki kei na veitokoni. Kua ni guilecava qo, o taleitaka vakalevu na nomu ilesilesi e liu ni o solia nomu vinaka mo vukei ira ena vanua qori. Vakacava mo solia tale ga nomu vinaka ena nomu ilesilesi vou qai raica na sala ena tokoni iko kina o Jiova mo taleitaka vakalevu.—Dauv. 7:10.
17. Na cava meda nanuma tiko me baleta na noda ilesilesi ena gauna qo?
17 Meda nanuma tiko ni noda ilesilesi ena gauna qo ena sega ni dei ni rawa ni veisau kece ena vuravura vou, ia ena tawamudu na noda qaravi Jiova. E kaya o Aleksey sa cavuti oti mai, na veisau ni nona ilesilesi ena gauna qo e vakarautaki koya ena gauna se bera mai. E kaya: “Au kila ni bula tiko o Jiova, au nuitaka tale ga na vuravura vou. Ia au sega sara ni volekati Jiova, se yawa tale ga vei au na vuravura vou. Ena gauna qo, au sa volekati Jiova, au kila tale ga ni sa voleka sara na vuravura vou.” (Caka. 2:25) Se ilesilesi cava eda qarava, meda saga meda kabiti Jiova tiko ga. Ena sega vakadua ni biuti keda, ia ena vukei keda meda marautaka na ilesilesi eda qarava tiko ena gauna qo.—Aisea 41:13.
SERE 90 Meda Veiuqeti
^ para. 5 Ena tiko na gauna era na rairai cegu kina ena nodra veiqaravi vakatabakidua na tacida, se veisau na nodra ilesilesi. Ena vakamacalataki ena ulutaga qo na veika dredre era sotava kei na ka mera cakava mera vakamatauni ira ena veisau. Ena veivosakitaki tale ga na ka meda cakava meda tokoni ira kina, vakayaloqaqataki ira, kei na ivakavuvuli vakaivolatabu ena vukei keda meda ciqoma na veiveisau.
^ para. 4 Nira yacova tale ga e dua na yabaki ni bula na tacida tagane era qarava tu na itavi bibi ena isoqosoqo, levu na tacida tagane gone era sa qarava na nodra itavi. Raica na ulutaga “Lotu vaKarisito iTabaqase—Mareqeta o Jiova Nomuni Yalodina,” ena Vale ni Vakatawa ni Seviteba 2018, kei na “Lomavakacegu Tiko ga ni Veisau na iTuvaki,” ena Vale ni Vakatawa ni Okotova 2018.
^ para. 12 Mera vola totolo e dua na ivola na qase ni ivavakoso era veiqaravi tu kina me vakau ina ivavakoso vou era na lai veiqaravi kina, mera tomana tiko ga na nodra veiqaravi vakapainia, vaqase, se dauveiqaravi ni ivavakoso.
^ para. 13 Raica na ulutaga “Nodra Vakacegui na Lolosi,” ena Yadra! ni 2018, Nb. 3.
^ para. 57 IVAKAMACALA NI IYALOYALO: E tukuni vei rau na veiwatini qo me rau sa cegu ena nodrau kaulotu ena vanua rau veiqaravi tu kina, rau luluvu ni rau sa veitalatala kei ira na lewe ni ivavakoso.
^ para. 59 IVAKAMACALA NI IYALOYALO: Ni rau lesu ena nodrau vanua, rau masu vei Jiova me tokoni rau ena ituvaki dredre.
^ para. 61 IVAKAMACALA NI IYALOYALO: Ni tokoni rau o Jiova, rau veiqaravi tale vakatabakidua na veiwatini qori. Rau vakayagataka na vosa rau vulica me rau wasea kina na itukutuku vinaka vei ira mai vanuatani ena nodrau yalava vou.


text:
Me 2-8
JOPE 38-42
Sere 63 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Marautaka o Jiova Nida Veimasulaki”: (10 min.)
Jope 42:7, 8—Vinakata o Jiova me masulaki Elifasi, Pilitati, kei Sofa o Jope (w13 15/6 21 ¶17; w98 1/5 30 ¶3-6)
Jope 42:10—E vakabulai Jope tale o Jiova ni masulaki ratou oti (w98 1/5 31 ¶3)
Jope 42:10-17—E vakalougatataki Jope vakalevu o Jiova ena nona vakabauta kei na vosota (w94 15/11 20 ¶19-20)
-
Vakekeli ena Vosa ni Kalou: (8 min.)
Jope 38:4-7—O cei o ira “na kalokalo ni mataka,” na cava eda kila me baleti ira? (bh 97 ¶3)
Jope 42:3-5—Me vakataki Jope, na cava meda cakava meda raica kina na Kalou? (w15 15/10 7-8 ¶16-17)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: (Me kua ni sivia na 4 na miniti) Jope 41:1-26
GUMATUA ENA CAKACAKA VAKAITALATALA
Vakarautaka na Vakatutu ni Vula Qo: (15 min.) Mera vakaitavi na vakarorogo. Me saravi na vidio kece ni vakatutu qai veivosakitaki na tikina bibi. Dikeva vakalekaleka na ulutaga “Na Yaga ni JW Library” ni veivosakitaki na vakayagataki ni talevoni. Tukuna mera ripotetaka e veivula na gauna kece era vakaraitaka kina na vidio ena cakacaka vakaitalatala. Uqeti ira na dautukutuku mera bulia ga na nodra vakatutu.
NODA BULA VAKARISITO
Sere 60
“O sa Vakayagataka Tiko na JW Library?”: (15 min.) Me lima na miniti na veivosakitaki ni ulutaga. Saravi sara qai vakamacalataki vakalekaleka na vidio Tekivu Vakayagataka na “JW Library.” Oti, me caka tale ga qori ena vidio Me Download Qai Vakayagataka Vinaka na iVola kei na Veisautaka na iRairai ni ka Eda Wilika. Uqeti ira na vakatalevoni mera biuta rawa kina na porokaramu na JW Library, me download tale ga eso na ivola ni bera ni veivosakitaki na ulutaga “Na Yaga ni JW Library” ena macawa ni Me 16.
Vuli iVolatabu ni iVavakoso: (30 min.) ia wase 14 ¶14-22, railesuvi ena t. 124
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 77 kei na Masu


text:
E dau cinavi ena bogi na ugavule ka tiko talega na gauna, ni tu donu na kena vula, era dau qasi yani ki matasawa me ra vakasucu kina ka lesu tale kina nodra qara.
Thursday, July 20, 2006
Ugavule ni Yacata
Na ugavule e dua na manumanu qasi ka kilai levu e Yacata. E kakana totoka vakaoti ka kana vinaka ka ni kamikamica ka uro sara na lewena. Oqo e baleta ni dau kana niu na manumanu oqo. E manumanu curu-qara na ugavule ka dau qasi mai ki loganiu ena bogi me mai katia ka sauca na kena niu. E dau vakayagataka na batina e rua lelevu me katia ka sauca kina na niu.
E dau cinavi ena bogi na ugavule ka tiko talega na gauna, ni tu donu na kena vula, era dau qasi yani ki matasawa me ra vakasucu kina ka lesu tale kina nodra qara.
E dau cinavi ena bogi na ugavule ka tiko talega na gauna, ni tu donu na kena vula, era dau qasi yani ki matasawa me ra vakasucu kina ka lesu tale kina nodra qara.
No comments:
Subscribe to: Post Comments (Atom)


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Julai 2017
Vakatutu
Vakatutu ni Vale ni Vakatawa me vakavulici tale ga na ka dina me baleta na rarawa. Vakayagataka mo bulia kina nomu vakatutu.
IYAU MAI NA VOSA NI KALOU
O Dau Yalomalumalumu?
E okati vakacava na lomada ina noda vakatulewataka na ka ni veivakamarautaki, se noda isulusulu kei na sasauni? Cava e kena ibalebale?
IYAU MAI NA VOSA NI KALOU
O Dau Dina ena Nomu Vosa ni Yalayala?
Na cava eda vulica vei Tui Setekaia nida beca noda vosa ni yalayala?
IYAU MAI NA VOSA NI KALOU
Ni Veivosoti o Jiova, ena Guilecava?
Na ivakaraitaki vakaivolatabu cava e vakadinadinataka nona dau veivosoti o Jiova? Eda nuitaka vakacava nona veivosoti ena ka e cakava vei Tevita, Manasa, kei Pita?
NODA BULA VAKARISITO
O na Guilecava?
E dau dredre meda guilecava na cala makawa, ke sa vosoti keda mada ga o Jiova na Kalou. Na cava e rawa ni veivuke?
IYAU MAI NA VOSA NI KALOU
Ena Veiliutaki o Koya e Dodonu me Nona
E vakayacori vakacava vei Jisu na parofisai i Isikeli me baleti koya e dodonu me nona? Na cava eda vulica kina me baleti Jiova?
NODA BULA VAKARISITO
Vakaitovo Nida Duri tu ena Matanikatuba
Nida duri tu ena matanikatuba, de dua eda na sega ni kidava ni vakaraici keda tiko na itaukeinivale se vakarogoci keda tiko. Eda na qarauna vakacava na noda itovo ena matanikatuba?
IYAU MAI NA VOSA NI KALOU
Na Parofisai me Baleti Taia e Vaqaqacotaka Noda Nuitaka na Vosa i Jiova
E matailalai na itukutuku e parofisaitaka o Isikeli me baleta na rusa i Taia


text:
Meu na tagi li vei cei..Melania
Se meu nuidei vei cei..Daulomani
Momosi ni yaloqu ena nomu biuti au
Seva noqu nuitaka tu me daru na vau
Vu ni kemu mate ni a mosi na ulumu
Davo siga tolu wale ga sa yaco na lewa
Siga Moniti sai koya na siga yalataki
Yaco na lewa ni kalou mo san a liu yani
chrs
O sobo!! Melania
Noqu rosi oi lei!!
Nomu sa yali
Meu wili li vei ce..i???
Momosi ni yaloqu ena nomu biuti au
Seva noqu nuitaka tu me daru na vau
Lewei Wainikeli raraba ra vaka isaisa
Isa Melania sa dromu nomu matani siga
Chrs


text:
June 17-23
EFESO 4-6
Sere 71 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Vakaiyaragi ena iYaragi Kece ni Kalou”: (10 min.)
Efe 6:11-13—E bibi meda taqomaki keda vei Setani kei ira nona timoni (w18.05 27 ¶1)
Efe 6:14, 15—E itataqomaki na ka dina, na yalododonu, kei na itukutuku vinaka ni vakacegu (w18.05 28-29 ¶4, 7, 10)
Efe 6:16, 17—E itataqomaki na vakabauta, na inuinui ni bula, kei na Vosa ni Kalou (w18.05 29-31 ¶13, 16, 20)
-
Vakekeli ena Vosa ni Kalou: (8 min.)
Efe 4:30—E rawa vakacava nida vakararawataka na yalo tabu ni Kalou? (it-1 1128 ¶3)
Efe 5:5—Na cava e tukuni kina ni qaravi matakau o koya e kocokoco? (it-1 1006 ¶2)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Efe 4:17-32 (th lesoni 10)
GUMATUA ENA CAKACAKA VAKAITALATALA
Vidio ni iMatai ni Veisikovi Lesu: (5 min.) Me saravi na vidio qai veivosakitaki.
iMatai ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. (th lesoni 6)
iMatai ni Veisikovi Lesu: (Me kua ni sivia na 5 na miniti) Tekivu ni o vakayagataka na vakatutu ni veivosaki. Tukuna na vidio Vuna mo Vulica Kina na iVolatabu (me kua ni saravi) qai veivosakitaka. (th lesoni 8)
NODA BULA VAKARISITO
“Na Cava na Rai i Jiova?”: (15 min.) Mera vakaitavi na vakarorogo. Me saravi na vidio Mo Kila Tiko ga na Loma i Jiova (Vns 19:18).
Vuli iVolatabu ni iVavakoso: (30 min.) jy wase 71
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 34 kei na Masu